ব্রিটিশ লেখিকা জে কে রাউলিং-এর বাবার নাম কী ?
জে কে রাউলিং
১৯৬৫ সালের ৩১ জুলাই ইংল্যান্ডের গ্লুসেস্টারশায়ারের ইয়েটে শহরে জন্মগ্রহণ করেন জে.কে. রাউলিং। তার বাবার নাম পিটার এবং মায়ের নাম অ্যানি। তার বাবা ছিলেন ইঞ্জিনিয়ার এবং মা ছিলেন গবেষণাগারের টেকনিশিয়ান। রাউলিং এর পুরো নাম জোয়ান ক্যাথলিন রাউলিং। রাউলিং এর ছোট আরও এক বোন রয়েছে। ছোটবেলাটা কাটে গ্রাম্য পরিবেশে।
জ্যাক হেমিংওয়ে
জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন।
রবার্ট ব্রাউনিং
ব্রাউনিং এর সাহিত্যজীবনের শুরুটা খুব সফল হলেও তিনি সেই সফলতা খুব বেশীদিন ধরে রাখতে পারেননি। তার লেখা প্রথম দীর্ঘ কবিতা পলিন (Pauline) দান্তে গ্রাবিয়েল রসেটির দৃষ্টি আকর্ষণ করতে সক্ষম হয়েছিল। এর পরের কবিতা প্যারাসেলসাস (Paracelsus) ওয়ারর্ডসওয়ার্থ ও ডিকেন্স কর্তৃক প্রশংসিত হয়। কিন্তু ১৮৪০ সালে তার লিখিত দুর্বোধ্য কাব্য সরডেলো (Sordello) কোন জনপ্রিয়তা পায়নি। ১৮৪৬ সালে ব্রাউনিং আর একজন ইংরেজ কবি এলিজাবেথ ব্যারেটকে বিয়ে করেন। সেই সময়ে এলিজাবেথ তার চেয়ে বেশী জনপ্রিয় ছিলেন। বিয়ের পর তারা ইটালি চলে যান। সেখানে ১৯৪৯ সালে রবার্ট পেন ব্রাউন নামে তাদের একটি পুত্র সন্তানের জন্ম হয়। ১৮৬১ সালে এলিজাবেথা মারা যান। এরপর রবার্ট ব্রাউনিং তার ছেলেকে নিয়ে লন্ডনে ফিরে আসেন।
রয় কিলনার
ইয়র্কশায়ারের বার্নসি এলাকার উম্বওয়েলে ১৭ অক্টোবর, ১৮৯০ তারিখে কিলনারের জন্ম। সেথ কিলনার ও মেরি অ্যালাইস ওয়াশিংটন দম্পতির এগারো সন্তানের মধ্যে তিনি দ্বিতীয় পুত্র সন্তান ছিলেন। তাঁর ভাই নরম্যানও ইয়র্কশায়ার ও ওয়ারউইশায়ারের প্রতিনিধিত্ব করেছেন। কিলনার উম্বওয়েল প্যারিশ চার্চে ভর্তি হন ও চার্চ ল্যাডস ব্রিগেডের সদস্য ছিলেন। তাঁর বাবা ও কাকা সাবেক ইয়র্কশায়ারের খেলোয়াড় আরভিং ওয়াশিংটন শৈশবেই ক্রিকেট খেলতে উদ্বুদ্ধ করতেন। স্থানীয় মিচেল মেইনে তিনি তাঁর দক্ষতা প্রদর্শন করেন।
ডরোথি পার্কার
ডট বা ডটি হিসেবে পরিচিত পার্কার লং ব্রাঞ্চ, নিউ জার্সির ৭৩২ ওশন এভিনিউতে জ্যাকব হেনরি এবং এলিজা অ্যানি রথসিল্ড (নি মারস্টন) এর কোলে জন্মগ্রহণ করেন। সেখানে তাঁর পিতামাতার একটি গ্রীষ্মকালীন কটেজ ছিল। ডরোথির মা স্কটিশ পরিবারে জন্ম নিয়েছিল এবং তাঁর পিতা জার্মান ইহুদি বংশোদ্ভূত। "মাই হোমটাউন" নামক লেখনীতে পার্কার লেখেন যে পিতামাতা শ্রমিক দিবসের পরপরই ম্যানহাটনে চলে গিয়েছিল, অতএব তাকে একজন প্রকৃত নিউ ইয়র্কার বলা চলে। ১৮৯৮ সালের জুলাই মাসে, যখন পার্কারের বয়স পাঁচ হতে কিছু বাকি, তখন তাঁর মা মারা যান। ১৯০০ সালে তাঁর বাবা পুনরায় বিয়ে করেন ইলিয়ানর ফ্রান্সিস লুইসকে। পার্কার তাঁর বাবাকে ঘৃণা করত, কারণ সে শারীরিক অত্যাচারী ছিল। নতুন মাকেও সে পছন্দ করত না এবং "মা", "সৎ মা" কিংবা "ইলিয়ানর" বলেও কোনোদিনও ডাকেনি; বরং তাকে "গৃহকর্মী" বলেই ডাকতেন। পার্কার বোন হেলেনের সাথে আপার ওয়েস্ট সাইডে বড় হন এবং ওয়েস্ট ৭৯তম রাস্তায় অবস্থিত কনভেন্ট অব দ্য ব্লেসড স্যাক্রামেন্টের অধীনের একটি রোমান ক্যাথলিক এলিমেন্টারি স্কুলে পড়াশোনা শুরু করেন; যদিও তাঁর পিতা ইহুদি এবং সৎ মা প্রোটেস্ট্যান্ট ছিলেন। তাঁর অন্যতম সহপাঠী ছিল মার্সিডিজ দে একোস্টা। পার্কার একদা মজা করে বলেছিলেন যে একবার ইমাকুলেট কনসেপশনকে "স্বতঃস্ফূর্ত দহন" হিসেবে আখ্যায়িত করায় তাকে প্রায় বের করে দেওয়া হচ্ছিল। ১৯০৩ সালে তাঁর সৎমাও মারা যান, তখন পার্কারের বয়স নয় ছিল। পার্কার মরিসটাউন, নিউ জার্সিতে অবস্থিত মিস ডানা'স স্কুলে পড়তে যান। ১৯১১ সালে তিনি স্কুল থেকে পাস করেন, তখন তাঁর বয়স ১৮। ১৯১৩ সালে তাঁর বাবাও মারা যান। এরপর তিনি একটি ডান্সিং স্কুলে পিয়ানো বাজিয়ে জীবিকা নির্বাহ করা শুরু করেন, তখন সে তার নিজের ছন্দ নিয়েও কাজ করা শুরু করেন।
জেসিকা অ্যালবা
অ্যালবা ক্যালিফোর্নিয়ার পোমোনাতে জন্মগ্রহণ করেছিলেন। তাঁর পিতার নাম মার্ক অ্যালবা এবং মাতার নাম ক্যাথরিন। তাঁর মা ফ্রেঞ্চ ও ড্যানিশ বংশোদ্ভূত এবং তাঁর বাবা মেক্সিকান বংশোদ্ভূট মার্কিন নাগরিক। অ্যালবার পিতা-মাতা উভয়ই ক্যালিফোর্নিয়ায় জন্মগ্রহণ করেছিলেন। অ্যালবার একজন ছোট ভাই রয়েছে, তাঁর নাম জোশ অ্যালবা। জেসিকা অ্যালবার পিতা মার্কিন বিমান বাহিনীতে চাকরি করতেন। চাকরিসূত্রে তাঁর পরিবার মিসিসিপিতে স্থানান্তরিত হয়। পরবর্তিতে তারা টেস্কাসেও স্থানান্তরিত হন। অবশেষে অ্যালবার বয়স যখন নয় বছর, তখন তারা ক্যালিফোর্নিয়ার স্থায়ী অধিবাসী হন। অ্যালবা বলেছেন যে, তাঁর পরিবার খুব রক্ষণশীল ঐতিহ্যবাহী ক্যাথোলিক ল্যাটিন অ্যামেরিকান পরিবার। কিন্তু ব্যক্তি হিসেবে অ্যালবা নিজেকে স্বাধীনচেতা মনে করেন। তিনি নিজেকে পাঁচ বছর বয়স হতে নারীবাদী মনে করেন।
জওহরলাল নেহ্‌রু
গঙ্গা নদীর তীরে এলাহাবাদ শহরে জওহরলাল নেহেরু জন্মগ্রহণ করেন ১৮৮৯ সালে। তার পিতা মতিলাল নেহেরু ও মা স্বরুপ রানি। আইন ব্যবসার কারণে মতিলাল নেহেরু এলাহাবাদে বসবাস শুরু করেন এবং সেখানে একজন আইনজ্ঞ হিসেবে প্রতিষ্ঠা লাভ করেন। এই সময়েই মতিলাল নেহেরু কংগ্রেসের রাজনীতিতে সক্রিয় হয়ে উঠেন। জওহরলাল ও তার দুই বোন বিজয়া লক্ষ্মী ও কৃষ্ণা "আনন্দ ভবন" নামক বিশাল বাড়িতে পাশ্চাত্য সাংস্কৃতিক পরিমণ্ডলে গড়ে উঠেন। ইংরেজির সাথে সাথে তাদের হিন্দী ও সংস্কৃতও শিক্ষা দেওয়া হত। তৎকালীন ভারতের সবথেকে আধুনিক স্কুলে পড়ার পর প্রায় ১৫ বছর বয়সে নেহেরু ইংল্যান্ডের হ্যারোতে চলে যান। তিনি প্রকৃতি বিজ্ঞানের উপরে কেমব্রিজ বিশ্ববিদ্যালয়ের ট্রিনিটি কলেজে লেখাপড়া করেন। এরপর তিনি কেমব্রিজেই ব্যারিস্টারি পড়া শুরু করেন। ইংল্যান্ডে পড়ার সময় নেহেরু ভারতীয় ছাত্র সংসদের রাজনীতিতে সক্রিয় ছিলেন। এই সময়েই তিনি সমাজতন্ত্রের প্রতি আকৃষ্ট হন।
এরিয়েল লিন
এরিয়েল লিন তাইওয়ানের ইয়িলান এর একটি মধ্যম আয়ের পরিবারে জন্মগ্রহণ করেন। তার একটি ছোট ভাই আছে। যখন তিনি খুব ছোট ছিলেন, তখন তার বাবা মা এর তালাকপ্রাপ্তি হয়, এবং তার মা তাঁকে উত্থাপিত করেছিলেন। লিন অনেক বছর ধরে দারিদ্র্যের মধ্যে বসবাস করেন। ২০১৪ সালে, এরিয়েল লিন তার বিচলিত পিতামাতাকে সংশোধন করতে সাহায্য করেছিল।
মার্শেলিন বার্ট্রান্ড
যুক্তরাষ্ট্রের ইলিনয়ের রিভারডেল শহরে বার্ট্রান্ড জন্মগ্রহণ করেন। তাঁর মায়ের নাম লুইস জুন ও বাবা রোল্যান্ড এফ. বার্ট্রান্ড। বার্ট্রান্ডের রেলিঘ বার্ট্রান্ড নামে এক ভাই, ও ডেবি বার্ট্রান্ড নামের এক বোন রয়েছে। বার্ট্রান্ড, তাঁর বাবার দিক থেকে ফরাসী-কানাডীয় ও জাতিতে একজন ইরোকুইশান, এবং জ্যাকারি ক্লোশিয়ে-এর বংশদ্ভূত।.
কিট হ্যারিংটন
হ্যারিংটন ১৯৮৬ সালের ২৬ ডিসেম্বর লন্ডনের এক্টনে জন্মগ্রহণ করেন। তার পিতা স্যার ডেভিড রিচার্ড হ্যারিংটন ১৫তম ব্যারোনেট (ক্রমানুসারে ব্যারনের ঠিক পরের উপাধি) ও ব্যবসায়ী এবং মাতা ডেবোরাহ জেন (কেট্‌সবি) সাবেক নাট্যকার। তার পূর্ণ নাম ক্রিস্টোফার কেট্‌সবি হ্যারিংটন। তার মা তার নাম রাখেন ইংরেজ নাট্যকার ক্রিস্টোফার মার্লোর নামানুসারে, তার প্রথম নাম ছোট করে 'কিট' ডাকা হত, যা হ্যারিংটন তার নামের জন্য পছন্দ করেন। হ্যারিংটনের চাচা স্যার নিকোলাস জন হ্যারিংটন ছিলেন ১৪তম ব্যারোনেট, এবং তার প্র-পিতামহ স্যার রিচার্ড হ্যারিংটন ছিলেন ১২তম ব্যারোনেট। তার পিতামহী লেভেন্ডার সেসিলিয়া ড্যানির দিক থেকে হ্যারিংটনের অষ্টম প্র-পিতামহ ছিলেন ইংল্যান্ডের দ্বিতীয় চার্লস। এছাড়া তার পিতার দিক থেকে হ্যারিংটন স্কটিশ রাজনীতিবিদ হেনরি ডুন্ডাসের উত্তরসূরি।
চার্লস চ্যাপলিন সিনিয়র
চ্যাপলিন ১৮৬৩ সালের ১৮ মার্চ লন্ডনের মেরিলবোনে জন্মগ্রহণ করেন। তার পিতা স্পেন্সার চ্যাপলিন (১৯৩৪/৫-১৮৯৭) এবং মাতা এলেন এলিজাবেথ স্মিথ (১৮৩৮-১৮৭৩)। তিনি তার পিতামাতার তৃতীয় সন্তান। তার অন্যান্য ভাইবোনেরা হলেন স্পেন্সার জুনিয়র, হেলেন, ব্লেঞ্চ, আলবার্ট ও হ্যারি। চ্যাপলিনের পিতা ছিলেন একজন কসাই, ফলে তিনি শ্রমিক শ্রেণীর শিশুদের মতই বেড়ে ওঠেন। চ্যাপলিনের শৈশব সম্পর্কে খুব কম জানা যায়। ১৮৭১ ও ১৮৮১ সালের যুক্তরাজ্যের আদমশুমারি থেকে জানা যায় যে তার পিতামাতা এবং পরিবার নটিং হিলের রিলিংটনে বাস করতেন। এই স্থানটি দশক পরে জন ক্রিস্টির হত্যাকাণ্ডের জন্য পরিচিতি লাভ করে।
নলিনী দাশ (লেখিকা)
১৯১৬ খ্রিস্টাব্দের ৫ আগস্ট তাঁর জন্ম হয় নলিনী দাশেল। তাঁর পিতা অরুণনাথ চক্রবর্তী এবং মা বাংলা শিশুসাহিত্যের অন্যতম জনক উপেন্দ্র কিশোর রায়চৌধুরীর কন্যা পুণ্যলতা রায় চৌধুরী। কবি জীবনানন্দ দাশের কনিষ্ঠ ভ্রাতা অশোকানন্দ দাশের সঙ্গে ১৯৪৩ খ্রিস্টাব্দে তিনি পরিণয় সূত্রে আবদ্ধ হন। তাঁর মাতৃকূলের শিশু সাহিত্যে এক কিংবদন্তীসম ভূমিকা। বড়মাসি সুখলতা রাও, বড়মামা সুকুমার রায়, মা পুণ্যলতাও লেখালেখি করেছেন, মামাতো ভাই সত্যজিৎ রায়।
শর্মিলা বসু
তার পিতার নাম শিশির কুমার বসু, যিনি একজন শিশুরোগ বিশেষজ্ঞ চিকিৎসক। তার মায়ের নাম কৃষ্ণা বসু, যিনি একজন ইংরেজীর অধ্যাপক, লেখক ও রাজনীতিবিদ। কৃষ্ণা বসু যিনি ১৯৭১ সালের যুদ্ধে ক্ষতিগ্রস্তদের প্রতি অত্যন্ত সহানুভূতিশীল ছিলেন, তিনি শর্মিলা বসুর বই নিয়ে আলোচনায় অংশ নিতে অস্বীকৃতি জানিয়েছেন। তার পিতামহ শরৎ চন্দ্র বসু একজন ব্যারিস্টার ও প্রখ্যাত জাতীয়তাবাদী নেতা ছিলেন। তার পিতামহের ভাই ছিলেন নেতাজী সুভাষচন্দ্র বসু। তিনি অ্যালেন রসলিং নামে এক ব্রিটিশ ভদ্রলোক'কে বিবাহ করেছেন যিনি টাটা গোষ্ঠীর অন্যতম ডিরেক্টর। তাদের তিন পুত্র।
জ্যাক লন্ডন
জ্যাক লন্ডনের মাতা "ফ্লোরা ওয়েলম্যান" ছিলেন পেনসিলভানিয়া খালের নির্মাতা "মার্শাল ওয়েলম্যান" ও তাঁর প্রথমা স্ত্রী "এলিয়ানর গ্যারেট জোন্সের" ৫ম ও সর্বকনিষ্ঠ সন্তান। ম্যাসাচুসেটস বে কলোনীর প্রথমদিককার পুরিটিয়ান অধিবাসী "থমাস ওয়েলম্যানের" বংশধর ছিলেন মার্শাল ওয়েলম্যান। ফ্লোরা ওয়েলম্যানের মা মারা গেলে তিনি তাঁর বাবার সাথে ওহিও ত্যাগ করে প্রশান্ত মহাসাগরীয় উপকূলবর্তী এলাকায় স্থানান্তরিত হন। স্যানফ্রান্সিস্কোতে ফ্লোরা সঙ্গীত শিক্ষক হিসেবে দায়িত্ব পালন করেন। এছাড়াও তিনি আমেরিকার আদিবাসী হিসেবে পরিচিত ইন্ডিয়ানদের আধাত্মিক গুরু হিসেবেও তিনি পরিচিত ছিলেন।
টু কিল আ মকিংবার্ড
উপন্যাসটিতে তৎকালীন সময়ে মার্কিন যুক্তরাষ্ট্রের জাতিগত বৈষম্য এবং ধর্ষণের মত গুরুত্বপূর্ণ বিষয়গুলি উঠে আসলেও এটি উষ্ণ ও হাস্যরসাত্মক রচনার জন্যও স্মরণীয় হয়ে আছে। গল্প বর্ণনাকারী জঁ-লুইয়ের বাবা অ্যাটিকাস ফিঞ্চ বহু পাঠকের কাছেই একজন নীতিবান নায়ক এবং উকিলদের জন্য চারিত্রিক দৃঢ়তার এক আদর্শ।
হ্যারি পটার (চরিত্র)
সিরিজে হ্যারি একজন হাফ-ব্লাড বা মিশ্র রক্তের জাদুকর। কারণ তার বাবা মা উভয়েই জাদুকর হলেও, তার মা, লিলি ইভান্স মাগলবর্ন বা মাগল বংশজাত জাদুকর ছিলেন। রাউলিং এর মতে, যেসব চরিত্র জাদুকরদের রক্তের বিশুদ্ধতায় বিশ্বাস করে, তাদের কাছে লিলি মাগলদের মতই 'খারাপ'। তারা মাগল বংশজাতদের "মাডব্লাড" বলে গালি দেয়।
এমিলি ব্রন্টি
১৮১৮ সালের ৩০ জুলাই উত্তর ইংল্যান্ডের ওয়েস্ট রাইডিং অফ ইয়র্কশায়ারের থর্নটন গ্রামে এমিলি ব্রন্টির জন্ম। তাঁর মায়ের নাম মারিয়া ব্র্যানওয়েল ও বাবার নাম প্যাট্রিক ব্রন্টি। বাবা ছিলেন আইরিশ। তিনি শার্লট ব্রন্টির ছোটো বোন। ছয় ভাইবোনের মধ্যে তিনি ছিলেন পঞ্চম। এমিলির ছোটো বোন অ্যানি ব্রন্টির জন্মের পর তাঁরা হাওর্থে চলে আসেন। তাঁর বাবা সেখানেই কর্মরত অবস্থায় ছিলেন। এখানে থাকাকালীন তাঁর ও তাঁর ভাইবোনেদের মধ্যে সাহিত্য প্রতিভার বিকাশ ঘটেছিল।
কৃষ্ণা হাতিসিং
কৃষ্ণা নেহ্‌রু হাতিসিং (জন্ম: ২ নভেম্বর, ১৯০৭ - মৃত্যু: ৯ অক্টোবর, ১৯৬৭) তৎকালীন ব্রিটিশ ভারতের এলাহবাদের মীর্জাগঞ্জে জন্মগ্রহণকারী বিশিষ্ট ভারতীয় লেখিকা ছিলেন। তাঁর অন্য পরিচয় হচ্ছে - ভারতের স্বাধীনতা আন্দোলনের অন্যতম প্রধান নেতা ও স্বাধীন ভারতের প্রথম প্রধানমন্ত্রী জওহরলাল নেহ্‌রু এবং বিশিষ্ট ভারতীয় কূটনীতিবিদ ও রাজনীতিবিদ বিজয়লক্ষ্মী পণ্ডিতের ছোট বোন; ইন্দিরা গান্ধীর পিসি ও রাজীব গান্ধীর পিসি-ঠাকুরমা। এছাড়াও, নেহ্‌রু-গান্ধী পরিবারের অন্যতম সদস্যা ছিলেন কৃষ্ণা হাতিসিং।
জে কে রাউলিং
হ্যারি পটার সিরিজের ১ম গল্পটি লেখা শেষ করার পর বইটি প্রকাশ করার জন্য প্রকাশকদের কাছে অনেক ঘুরতে হয়েছিল রাউলিংকে। প্রকাশকদের ধারণা ছিল বইটি তাঁদের ব্যবসায়িকভাবে ক্ষতির সম্মুখীন করবে। আটজন প্রকাশক ফিরিয়ে দেওয়ার পর ব্লুমসবারি নামের একটি প্রকাশনী ১৯৯৭ সালের ২৬ জুন হ্যারি পটার সিরিজের প্রথম বই 'হ্যারি পটার অ্যান্ড দ্য ফিলোসফার্স স্টোন' প্রকাশ করে। এরপরের ইতিহাস সকলেরই জানা। একেবারে অচেনা-অজানা জে.কে. রাউলিং হয়ে যান বিশ্ববিখ্যাত। যে রাউলিংকে এর আগে তার পরিবার ও পরিচিত জনরা ছাড়া অন্য কেউ চিনতো না। বিশ্বব্যাপী হ্যারি পটার সিরিজের ৩৫ কোটি কপি বিক্রি হয়েছে। তবে সবচেয়ে আশ্চর্যজনক বিষয় হলো জে.কে. রাউলিং এর লেখা হ্যারি পটার সিরিজের বই কেনার জন্য প্রকাশিত হওয়ার আগের দিন রাত থেকে মানুষ বইয়ের দোকানের সামনে লাইন দিতো।
আবদুর রাজ্জাক (চিত্রশিল্পী)
রাজ্জাক ১৯৩২ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বৃহত্তর ফরিদপুরের (বর্তমান শরীয়তপুর জেলা) ভেদরগঞ্জ উপজেলার মহিশখালি গ্রামে জন্মগ্রহণ করেন। তাঁর বাবা সাদর আলী আমিন ঢাকার তৎকালীন আহসানউল্লাহ সার্ভে ও ইঞ্জিনিয়ারিং স্কুল (বর্তমান সলিমুল্লাহ ইঞ্জিনিয়ারিং স্কুল) থেকে ড্রাফটসম্যান হিসেবে ডিগ্রি নেন। এই স্কুলে সাদর আলীর সহপাঠী ছিলেন রাজ্জাকের এক মামাও। তারা সেখান ড্রইং শিখেন। সাদর আলী কোনো চাকরিতে যোগদান না করে পারিবারিক জমিজমার ওপর নির্ভরশীল ছিলেন। রাজ্জাকের মায়ের নাম রিজিয়া বেগম। চার ভাই ও দুই বোনের মধ্যে আব্দুর রাজ্জাক সর্বকনিষ্ঠ। পিতার অনুপ্রেরণায় রাজ্জাক ড্রইংচর্চা করেন শৈশব থেকেই। তাঁর পিতার দেওয়া প্যালেট ও তুলি তিনি আজীবন যত্ন সহকারে সংরক্ষণ করে রেখেছিলেন।
লিনাস পাউলিং
লিনাস কার্ল পাউলিং মার্কিন যুক্তরাষ্ট্রের অরেগনের পোর্টল্যান্ডে জন্মগ্রহণ করেন। তার পিতা হারম্যান হেনরি উইলিয়াম পাউলিং ছিলেন অরেগনের একজন জার্মান বংশভূত ফার্মাসিস্ট এবং মা লুসি ইসাবেল ডার্লিং অরেগন জন্মগ্রহণকারি ও ইংরেজ-স্কটিশ বংশভূত।
অলিভিয়া কুক
কোকের জন্ম এবং প্রতিপালিত হন ইংল্যান্ডের উত্তর-পশ্চিমে অবস্থিত মহানগর প্রদেশ গ্রটার ম্যানচেস্টার-এর ওল্ডহ্যাম শহরে। তার বাবা, জন কোক হলেন একজন অবসরপ্রাপ্ত পুশিশ কর্মকর্তা, এবং তার মা, লিন্ডসি (বিবাহ পূর্ব নাম ওয়াইল্ড), হলেন একজন বিক্রয় প্রতিনিধি। তার একজন ছোট বোন রয়েছে, যার নাম এলিয়ানোর। কোক যখন শিশু ছিল, তখনই তার বাবা-মার বিবাহ বিচ্ছেদ হয়, এবং তিনি এবং তার ছোটবোন তাদের মায়ের সাথে বসবাস করেন। কোক, ওল্ডহ্যাম পৌরসভায় অবস্থিত রয়টন এন্ড ক্রম্পটন সেকেন্ডারি স্কুল-এ পড়াশোনা করেন এবং ওল্ডহ্যামের ওয়েস্টউডে অবস্থিত ওল্ডহ্যাম সিক্সথ ফর্ম কলেজ-এ নাট্যকলা নিয়ে পড়াশোনা করেন, তবে তিনি ব্রিটিশ টেলিভিশন চ্যানেল বিবিসিওয়ান-এ প্রচারিত দৃশ্যকাব্যিক ধারাবাহিক "ব্লাকাউট"-এ অভিনয় করার জন্য তিনি এ-লেভেলস শেষ করার পূর্বেই কলেজ ত্যাগ করেন।
রবার্ট ব্রাউনিং
রবার্ট ব্রাউনিং এর মা ছিলেন একন পিয়ানো বাদক। তার পিতা ছিলেন একজন ব্যাংক কর্মচারি। তিনি একাধারে একজন শিল্পী, পণ্ডিত ও প্রত্নতাত্ত্বিক হিসাবেও পরিচিত ছিলেন। তার প্রাচীন ও দুষ্প্রাপ্র চিত্র ও বই এর এক বিশাল সংগ্রহ ছিল। তিনি ল্যাটিন, ফ্রেঞ্চ, গ্রীক, হিব্রু ও ইতালীয় ভাষায় লেখা প্রায় ছয় হাজারেরও বেশি বই এর এক বিশাল সংগ্রহ গড়ে তুলেছিলেন। ব্রাউনিং এর শিক্ষার একটি বড় অংশই এসেছিল তার পিতার কাছ থেকে। স্কুলের বাধাধরা নিয়ম কানুন তিনি পছন্দ করতেন না। তবে ছোটবেলা থেকেই তিনি খুব মনযোগী ছাত্র ছিলেন। ধারনা করা হয় যে, মাত্র পাঁচ বছর বয়সেই তিন লিখতে ও পড়তে পারতেন।
এডওয়ার্ড বাইলস কাওয়েল
এডওয়ার্ড বাইলস কাওয়েল ইংলণ্ডের উইপিচে ১৮২৬ সালের ২৩শে জানুয়ারি জন্মগ্রহণ করেন । তিন ভাই ও এক বোনের মধ্যে তিনি ছিলেন সকলের বড়। পিতা "চার্লস কাওয়েল", ছিলেন একজন সফল ব্যবসায়ী, মাতা ম্যারিন্যে ছিলেন হিল হাউেসর (ইপসউইস) বাসিন্দা নাথানিয়েল বাইলস-এর জ্যেষ্ঠ কন্যা; তিনিও একজন সফল ব্যবসায়ী । কাওয়েল মাত্র ৮ বছর বয়সে ইপসউইসের গ্রামার স্কুলে ভর্তি হন এবং ১৮৪১ সালে ‘দ্য ইপ্সউইস র‌্যাডিক্যাল ম্যাগাজিন এ্যান্ড রিভিয়্যু,’ শীর্ষক পত্রিকাটির কয়েকটি সংখ্যার সংকলন করে তাঁর ক্লাসিক্যাল সাহিত্যের প্রতি অনুরাগের স্বাক্ষর রাখেন । ১৮৪২ সালে পিতার মৃত্যুর পর তিনি স্কুল ছেড়ে দিয়ে ব্যবসা বিষয়ক প্রশিক্ষণ নিতে শুরু করলেন। পরবর্তী ৮ বছর তিনি ব্যবসায়ে নিমগ্ন থাকার সঙ্গে সঙ্গে ‘ওয়েস্টমিনিস্টার রিভিয়্যু,’ তে প্রাচ্য ও স্প্যানিশ সাহিত্য নিয়ে লিখে উল্লেখযোগ্য কৃতিত্বের পরিচয় দেন। এই একই সময়ে তিনি আরবি ও ফার্সি নিয়েও চর্চা শুরু করেন। তাঁর জ্ঞানচর্চা ও মনীষার কারণে তাঁকে লণ্ডনের কার্লাইল বলা হত। ১৮৪৫ সালে কাওয়েল বিবাহ বন্ধনে আবদ্ধ হন এবং ১৮৫০ সালে তাঁর ভাইয়ের উপর পারিবারিক ব্যবসার সমস্ত দায়িত্বভার অর্পণ করে তিনি পুরোপুরি নিজেকে সাহিত্যসেবায় সঁপে দেন।
আলফ্রেড রাসেল ওয়ালেস
তার মা হার্টফোর্ডশায়ারের (বর্তমান গ্রেটার লন্ডনের ঠিক উত্তরের কাউন্টি) কাউন্টি টাউন হার্টফোর্ডের এক মধ্যবিত্ত ইংরেজ পরিবার থেকে আসা। ওয়ালেসের পাঁচ বছর বয়সের সময় তাদের পরিবার হার্টফোর্ডে চলে যায়। তিনি হার্টফোর্ড গ্রামার স্কুলে পড়াশোনা শুরু করেন; কিন্তু পরিবারের আর্থিক অবস্থা খারাপ হয়ে যাওয়ার কারণে ১৮৩৬ সালে স্কুল ছেড়ে দিতে বাধ্য হন।
পরবর্তীতে ওয়ালেস লন্ডনে গিয়ে সাময়িকভাবে তার বড় ভাই জনের সাথে থাকা শুরু করেন। উনিশ বছর বয়সী জন তখন রাজমিস্ত্রীর কাজ শিখছিলেন। লন্ডনে থাকা অবস্থায় ওয়ালেস লন্ডন মেকানিক্স ইনস্টিটিউটে লেকচার শুনতেন এবং বই পড়তেন। এখানেই রেডিক্যাল রাজনৈতিক চিন্তাবিদ ও সমাজ সংস্কারক রবার্ট ওয়েন এবং টমাস পেইনের চিন্তাধারার সাথে তার পরিচয়। তবে তার লন্ডনের জীবন ক্ষণস্থায়ী ছিল, অচিরেই জ্যোষ্ঠ ভাই উইলিয়াম তাকে নিজের কাছে নিয়ে আসতে চান। অগত্যা ১৮৩৭ সালে তিনি লন্ডন ত্যাগ করে উইলিয়ামের কাছে গিয়ে ভূমি জরিপের কাজ শেখা শুরু করেন; এই শিক্ষানবিশী কাজ তিনি ৬ বছর (১৮৩৭-৪৩) ধরে করেছেন।
চার্লস জিমেলিন
চার্লস জিমেলিন ব্রিটিশ ভারতের নদিয়া জেলার কৃষ্ণনগর শহরে জন্মগ্রহণ করেন। তার পিতা ছিলেন খৃষ্টান মিশনারী। ধর্মপ্রচারের উদ্দেশ্যে কৃষ্ণনগরে থাকতেন। জিমেলিনের শৈশব কাটে কৃষ্ণনগরে। তিনি প্রাথমিক পড়াশোনা শেষ করে ইংল্যান্ড চলে যান। অক্সফোর্ডের ম্যাগডালেন কলেজ স্কুল ও অক্সফোর্ড বিশ্ববিদ্যালয়ের কেলবে কলেজে পড়াশোনা করেন। স্নাতক হওয়ার পর ফ্রেশফিল্ড বিদ্যালয়ে প্রধান শিক্ষকতার কাজ নেন। ১৯০৪ সালে বেডফোর্ডশায়ারে হেস্টার রয়ড কে বিবাহ করেছিলেন তিনি।
জন লেনন
জুলিয়া লেনন (নি স্ট্যানলি) ও আলফ্রেড ফ্রেডি লেননের ঘরে জন উইন্সটন লেলন জন্মেছিলেন ১৯৪০ সালের ৯ অক্টোবর লিভারপুলের "লিভারপুল মাতৃসদন হাসপাতালে"। তার জন্ম হয়েছিল দ্বিতীয় বিশ্বযুদ্ধেের সময়, যখন জার্মান বাহিনী বিমান আক্রমণ চালাচ্ছিল। তার পিতামহ জন জ্যাক লেলন ও উইন্সটন চার্চিলের নামে তার নাম রাখা হয়। তার পিতা-মাতা উভয়েই ব্যাঞ্জো বাজাতেন ও গান গাইতেন যদিও তাদের কেউ সঙ্গীতকে পেশা হিসেবে গ্রহণ করেননি। যুদ্ধে ফ্রেডি লেলন ছিলেন একজন "মার্চেন্ট সিম্যান" এবং তিনি নিয়মিত জুলিয়াকে পে-চেক পাঠাতেন। জুলিয়া এসময় তার সন্তান জনকে নিয়ে লিভারপুলের নিউকাসল রোডে বসবাস করতেন। ফ্রেডি যখন "এডব্লিউওএল" () এ চলে যান তখন চেক পাঠানো বন্ধ হয়ে যায়। যেহেতু ফ্রেডি কদাচিৎ লিভারপুলে আসতেন, জুলিয়া নাইট ক্লাবে যেতে শুরু করেন এবং ট্যাফি উইলিয়ামস নামে একজন ওয়েলসীয় সৈনিকের সাথে পরিচিত হন। ১৯৪৪ সালের শেষের দিকে ট্যাফির মাধ্যমে জুলিয়া গর্ভবতী হন অবশেষে যখন ফ্রেডি ১৯৪৪ সালে বাড়ি ফেরেন তিনি জুলিয়া, জন ও অনাগত শিশুর দায়িত্ব নিতে চান। তবে জুলিয়া তাতে সম্মতি দেননি। ১৯৪৫ সালের ১৯ জুন জুলিয়া তার কন্যাসন্তান ভিক্টোরিয়ার জন্ম দেন। জুলিয়ার পরিবার থেকে প্রবল চাপের পর মেয়েটিকে দত্তক দেয়া হয়। মেয়েটির নাম পরবর্তীকালে পরিবর্তন করে ইনগ্রিড রাখা হয়েছিল। লেলনকে কখনও তার সৎ-বোনের জন্মের খবর দেয়া হয়নি এবং তিনি কখনো তার অস্তিত্বের কথা জানতেন না।
কিটন জেনিংস
সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন।
জিযেলি বিন্ডচিন
ব্রাজিলের রিও গ্রান্ডে দো সোল শহরের হরাইজোন্টিনাতে বিন্ডচিনের জন্ম ও বেড়ে ওঠা। তাঁর মা ভানিয়া নানেনমেচার ছিলেন একজন ব্যাংকের করণিক, ও বাবা ভালদির বিন্ডচিন ছিলেন একজন বিশ্ববিদ্যালয়ের শিক্ষক ও লেখক। বিন্ডচিন বাবা-মায়ের কাছ থেকে জার্মান ধাঁচ পেয়েছেন। রাকুয়েল, গ্রাজিয়েলা, গ্যাব্রিয়েলা, রাফায়েলা, ও জমজ প্যাট্রিসিয়া নামে জিযেলের পাঁচটি বোন আছে। প্যাট্রিসিয়া জিযেলের জময বোন, এবং তাঁর জন্ম জিযেলের পাঁচ মিনিট পরে। ধর্মীয়ভাবে তিনি একজন রোমান ক্যাথলিক। বিন্ডচিন মূলত মাতৃভাষা পর্তুগীজে কথা বলেন। এছাড়াও তিনি স্পেনীয় ও ইংরেজি ভাষায়ও কথা বলতে পারেন।
স্টিভেন হকিং
গ্যালিলিও গ্যালিলাই-এর মৃত্যুর ঠিক তিনশত বছর পরে, ১৯৪২ সালের ৮ই জানুয়ারি স্টিভেন হকিংয়ের জন্ম, অক্সফোর্ডে। হকিংয়ের বাবা ড. ফ্রাঙ্ক হকিং (১৯০৫-১৯৮৬) একজন জীববিজ্ঞান গবেষক ও মা ইসোবেল হকিং (জন্মনাম: ওয়াকার, ১৯১৫-২০১৩) একজন রাজনৈতিক কর্মী। তার মা ছিলেন স্কটিশ। হকিংয়ের বাবা-মা উত্তর লন্ডনে থাকতেন। লন্ডনে তখন দ্বিতীয় বিশ্বযুদ্ধের দামামা বাজছে, তখন একটি চিকিৎসা গবেষণা প্রতিষ্ঠানে তার মা-বাবার পরিচয় হয়, সেখানে ইসোবেল মেডিক্যাল সহকারী হিসেবে এবং ফ্রাঙ্ক চিকিৎসা গবেষক হিসেবে কর্মরত ছিলেন। হকিং গর্ভে আসার পর নিরাপত্তার খাতিরে তারা অক্সফোর্ডে চলে যান। হকিংয়ের জন্মের পর তাঁরা আবার লল্ডনে ফিরে আসেন। ফিলিপ্পা ও মেরি নামে হকিংয়ের দুই বোন রয়েছে। এছাড়া হকিং পরিবারে এডওয়ার্ড নামে এক পালকপুত্রও ছিল।
রিজিয়া রহমান
রিজিয়ার ১৯৩৯ সালের ২৮ ডিসেম্বর ভারতের কোলকাতার ভবানীপুরে এক মুসলমান পরিবারে জন্মগ্রহণ করেন। তার পৈত্রিক বাড়ি ছিল কোলকাতার কাশিপুর থানার নওবাদ গ্রামে। তার পারিবারিক নাম ছিল জোনাকী। তার বাবা আবুল খায়ের মোহম্মদ সিদ্দিক ছিলেন একজন চিকিৎসক ও মা মরিয়াম বেগম একজন গৃহিণী। তাদের পরিবার ছিল সংস্কৃতিমনা। তার দাদা মুন্সী আব্দুল খালেকের পড়ালেখার অভ্যাস ছিল। তার ঘরে সেলফ ভর্তি ছিল ইংরেজি আর ফার্সি বই। তার বাবা ছিলেন সঙ্গীত অনুরাগী। তিনি এসরাজ ও বাঁশি বাজাতেন এবং উচ্চাঙ্গ সঙ্গীত শুনতেন। তার মা সায়গল, জগন্ময় মিত্র ও কানন বালার গান শুনতেন। তার বাবার চাকরীর কারনে তাদের ভারত ও বাংলাদেশের বিভিন্ন জায়গায় থাকতে হয়েছে। ১৯৪৭ সালের দেশবিভাগের পর তারা বাংলাদেশে চলে আসে। দেশে তার প্রাথমিক শিক্ষা শুরু হয় ফরিদপুরে। সেই সময় শখের বশে কবিতা লিখতেন। ১৯৫০ সালে তিনি যখন পঞ্চম শ্রেণীতে পড়েন তখন তার লেখা গল্প "টারজান" সত্যযুগ পত্রিকায় ছোটদের পাতায় ছাপা হয়েছিল। ১৯৫২ সালে তার বাবার মৃত্যুর পর তারা ঢাকার শাইনপুকুরে নানাবাড়িতে চলে আসেন। সেই সময় তার এক মামা চাঁদপুরে চাকরী করতেন। তিনি সেখানে চলে যান এবং একটি বিদ্যালয়ে নবম শ্রেণীতে ভর্তি হন। তার মামার পরিবার রক্ষণশীল হওয়ার কারনে তাকে বোরখা পড়তে বাধ্য করা হয়। একদিন স্কুলে যাওয়ার পথে বোরখায় আটকে রাস্তায় লোকের সামনে পড়ে যাওয়ায় তার স্কুলে যাওয়া বন্ধ হয়ে যায়। পরে প্রাইভেট পরীক্ষা দিয়ে ম্যাট্রিক পাস করেন। ১৯৬০ সালে দীর্ঘদিন পর দৈনিক ইত্তেফাকের সাহিত্য পাতায় তার লেখা গল্প ছাপা হয় এবং দৈনিক সংবাদের সাহিত্য পাতায় তার লেখা কবিতা ছাপা হয়। ১৯৬৭ সালে ইত্তেফাকের সাহিত্য পাতার সম্পাদক কামরুন নাহার লাইলির উৎসাহে তিনি "লাল টিলার আকাশ" নামক গল্প লিখেন। পরে ললনা পত্রিকায় তিনি নিয়মিত লিখতেন।
জেরাল্ডিন পেজ
পেজ ১৯২৪ সালের ২২শে নভেম্বর মিজুরির কার্কসভিলে জন্মগ্রহণ করেন। তার মাতা এডনা পার্ল (প্রদত্ত নাম: মেইজ) এবং পিতা লিওন এলউইন পেজ অ্যান্ড্রু টেলর স্টিল কলেজ অব অস্টেওপ্যাথি অ্যান্ড সার্জারিতে (বর্তমান এ.টি. স্টিল বিশ্ববিদ্যালয়) কাজ করতেন। তিনি "প্র্যাকটিক্যাল অ্যানাটমি" (১৯২৫), "অস্টেওপ্যাথিক ফান্ডামেন্টালস" (১৯২৬) ও "দ্য ওল্ড ডক্টর" (১৯৩২) বইয়ের লেখক। পেজের এক বড় ভাই ছিল, তার নাম ডোনাল্ড।
অ্যালমা র‍্যাভিল্লী
অ্যালমা লুসি র‍্যাভিল্লী, লেডি হিচকক (১৪ আগস্ট ১৮৯৯ – ৬ জুলাই ১৯৮২), একজন ইংরেজ-মার্কিন চিত্রনাট্যকার এবং চলচ্চিত্র সম্পাদক। যিনি সর্বাধিক পরিচিত অ্যালফ্রেড হিচককের সাথে তার কাজের জন্যে, যার সাথে তিনি ডিসেম্বর ১৯২৬-এ বিবাহ বন্ধনে আবদ্ধ হন।
তিনি নটিংহ্যামশায়ারে, ম্যাথিউ এডওয়ার্ড এবং লুসি র‍্যাভিল্লীর দ্বিতীয় কন্যা হয়ে জন্মগ্রহণ করেন। উনার বাবার টুইকেনহ্যাম
ফিল্ম স্টুডিওসে চাকরি পাবার সুবাধে, রেভিল্লীর বাল্যকালে তাদের পরিবার লন্ডনে চলে যায়; র‍্যাভিল্লী প্রায়শই কর্মক্ষেত্রে উনার বাবাকে দেখতে যেতেন এবং ঘঠনাক্রমে ঐখানে চা-ওয়ালী হিসেবে চাকরি পেয়ে যান। ১৬ বছর বয়সে উনি 'কাটার' এর পদে উন্নীত হন, যা পরিচালকদের চলচ্চিত্র সম্পাদনায় সহযোগীতা করার সাথে সম্পৃক্ত ছিল।
তিনি সেখানে চিত্রনাট্যকার এবং সহকারী পরিচালক হিসেবে উনার কাজ চালিয়ে যান। এসব কাজ উনাকে চলচ্চিত্র তৈরির এমন একটি অংশে যুক্ত ও অবদান রাখতে সাহায্য করে যাতে ঐসময়ের খুব কম সংখ্যক নারী অংশ নিতে পারতেন ।
চার্লি চ্যাপলিন
চার্লস স্পেন্সার চ্যাপলিন ১৮৮৯ সালের ১৬ই এপ্রিল জন্মগ্রহণ করেন। তাঁর পিতা চার্লস চ্যাপলিন সিনিয়র এবং মাতা হান্নাহ চ্যাপলিন (জন্মনাম: হান্নাহ হ্যারিয়েট পেডলিংহাম হিল)। চার্লি চ্যাপলিনের জন্ম সম্পর্কিত বৈধ কোনো প্রমাণপত্র পাওয়া যায়নি, তাই তাঁর জন্ম নিয়ে ধোঁয়াশা রয়েছে। সংবাদ মাধ্যম তাঁর জন্মস্থান সম্পর্কে নানা সময়ে নানা রকম তথ্য দিয়েছে। কিন্তু চ্যাপলিনের মতে, তিনি দক্ষিণ লন্ডনের ওয়ালওর্থের ইস্ট স্ট্রিটে জন্মগ্রহণ করেছেন। তাঁর পিতামাতা তাঁর জন্মের চার বছর পূর্বে বিয়ে করেন এবং এতে করে চ্যাপলিন সিনিয়র হান্নাহর অবৈধ সন্তান সিডনি জন হিলের বৈধ তত্ত্ববধায়ক হন। তাঁর জন্মের সময় তাঁর মা-বাবা দুজনেই মঞ্চের সাথে ওতপ্রোতভাবে জড়িত ছিলেন। হান্নাহ ছিলেন একজন মুচির কন্যা। তার মঞ্চ নাম ছিল লিলি হার্লি। তার মঞ্চজীবন স্বল্পকাল স্থায়ী ও অসফল ছিল। অন্যদিকে চ্যাপলিনের পিতা চার্লস সিনিয়র ছিলেন একজন কসাইয়ের পুত্র। তিনি গীতিমঞ্চের জনপ্রিয় গায়ক ছিলেন। যদিও চ্যাপলিনের পিতা-মাতার মধ্যে বিবাহবিচ্ছেদ হয়নি, তারা ১৮৯১ সালের দিকে আলাদা হয়ে যান। পরের বছর হান্নাহ তার তৃতীয় সন্তানের জন্ম দেন। তার তৃতীয় সন্তান জর্জ হুইলার ড্রাইডেনের পিতা ছিলেন গীতিমঞ্চের বিনোদনদাতা লিও ড্রাইডেন। শিশু জর্জকে ছয় মাস বয়সে তার পিতা নিয়ে যায় এবং পরবর্তী ৩০ বছরের মধ্যে চ্যাপলিনের সাথে তার কোন সাক্ষাৎ হয়নি।
হ্যারি পটার
জেকে রাউলিং এর হ্যারি পটার সিরিজ অনেক বিতর্কের জন্ম দিয়েছে। বইটি নিয়ে অনেক আইনী লড়াই হয়েছে, যার অনেকাংশের উৎপত্তি হয়েছে আমেরিকান ধর্মীয় সংস্থা থেকে যারা দাবি করে আসছে বইটি শিশুদের মাঝে ডাকিনীবিদ্যার প্রসার ঘটাচ্ছে, এবং আরও কিছু ঘটনা ঘটেছে কপিরাইট ও ট্রেডমার্ক আইনের লঙ্ঘনের ফলে। বইয়ের তুমুল জনপ্রিয়তা ও উচ্চ বাজারমূল্যের কারণে রাউলিং, তার প্রকাশক, তার বইয়ের চলচ্চিত্র প্রযোজক ওয়ার্নার ব্রোসকে কপিরাইট নিশ্চিত করতে বিভিন্ন ব্যবস্থা গ্রহণ করতে হয়েছে, বইয়ের প্রকাশনা নিয়ন্ত্রন করতে হয়েছে, ওয়েবসাইটের ডোমেইন নিয়ে লড়াই করতে হয়েছে। এছাড়া লেখিকা ন্যান্সি স্টোফার রাউলিং তার নিজের রচনার শব্দ ও চরিত্র চুরি করেছেন বলায় তার বিরুদ্ধে আইনানুগ ব্যবস্থা নিতে হয়েছে। এই আইনি লড়াইয়ে রাউলিং জিতেছেন এবং ন্যান্সি স্টোফারকে ৫০,০০০ মার্কিন ডলার জরিমানা করা হয়েছে।
হ্যারি পটার অ্যান্ড দ্য হাফ-ব্লাড প্রিন্স
হ্যারি পটার অ্যান্ড দ্য হাফ-ব্লাড প্রিন্স (ইংরেজিতে Harry Potter and the Half-Blood Prince) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের ষষ্ঠ বই। এটি ২০০৫ সালের ১৬ জুলাই প্রকাশিত হয়। বইটিতে হ্যারি পটার হগওয়ার্টস স্কুলে তার ষষ্ঠ বর্ষে পদার্পন করে। বইটিতে লর্ড ভলডেমর্টের অতীত জীবনের বিস্তারিত বর্ণনা দেয়া হয়েছে। এ বই থেকেই হ্যারি ও অন্যান্যরা শেষ লড়াইয়ের প্রস্তুতি নেয়া শুরু করে। এছাড়া, হ্যারি ও তার বন্ধুদের বয়োঃসন্ধিকালের বিভিন্ন সমস্যা, সম্পর্কের জটিলতা ও আবেগের দ্বন্দ্ব প্রভৃতি বিষয় এই বইটির অন্যতম উপজীব্য বিষয়।
জোনাহ হিল
হিল জন্মগ্রহণ করেছেন লস অ্যাঞ্জেলেসে। তার মা, স্যারন লীন, একজন পোশাক নকশাকার এবং ফ্যাশন স্টাইলিস্ট এবং তার বাবা রিচার্ড ফেল্ডস্টিন গান্স ন' রসেস ব্যান্ডের সফর হিসাবরক্ষণ। হিলের ভাই তার থেকে ছয় বছর বড় এবং তার নাম জর্ডান ফেল্ডস্টিন এবং তার বোন হিলের থেকে দশ বছরের ছোট। হিল একজন ইহুদি
সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
কিরা নাইটলি
নাইনলির জন্ম ইংল্যান্ডের বৃহত্তর লন্ডনের টেডিংটন-এ। তাঁর মা শারম্যান ম্যাকডোনাল্ড ছিলেন একজন পুরস্কারপ্রাপ্ত নাট্যকার, এবং তাঁর বাবা উইল নাইটলি ছিলেন মঞ্চ ও টেলিভিশন নাট্যাভিনেতা। নাইটলির বাবা ইংরেজ, এবং মা স্কটিশ ও সেই সাথে ওয়েলস বংশদ্ভূত। কালেব নামে নাইটলির একটি বড় ভাই আছে, ১৯৭৯ সালে যাঁর জন্ম হয়েছিলো। নাইটলি তাঁর জীবনের বেশিরভাগ সময় কাটিয়েছেন লন্ডনের রিচমন্ডে। পড়াশোনা করেছেন টেডিংটন বিদ্যালয় ও এশার কলেজে।
জ্যাক এল. ওয়ার্নার
জ্যাক ওয়ার্নার ১৮৯২ সালে কানাডা অন্টারিওর লন্ডন শহরে জন্মগ্রহণ করেন। তার পিতামাতা পোল্যান্ডের ইহুদি অভিবাসী ছিলেন, যারা ইদ্দিশ ভাষায় কথা বলতেন। তার পিতা বেঞ্জামিন ওয়ার্নার ছিলেন পোল্যান্ডের ক্রাস্নোসিয়েল্ক থেকে আগত মুচি এবং তার মাতা পার্ল লিয়া এইচেলবম। জ্যাক তার পিতামাতা পাঁচজন জীবিত সন্তানের একজন ছিলেন। ১৮৭৬ সালে বিয়ের পর পোল্যান্ডে অবস্থানকালীন তার পিতামাতার তিন সন্তান জন্মগ্রহণ করে, তন্মধ্যে একজন অল্প বয়সেই মারা যান। তাদের মধ্যে জ্যাকের একজন জীবিত বড় ভাই ছিলেন হির্শ, যিনি পরবর্তীকালে হ্যারি নাম পরিচিত ছিলেন।
জে কে রাউলিং
রাউলিং এর বাবা-মা দুজনই ছিলেন পেশাজীবী। তাই রাউলিং ও তার বোনকে একাকীই সময় কাটাতো হতো। তাই তার বাবা-মা তাদের দুই বোনকে মজার মজার সব গল্পের বই কিনে দিতেন। এরপর সেই সময়  থেকেই মজার মজার গল্প লিখতেন তিনি, আর সেই গল্পগুলো লেখা শুরু করেছিলেন তাঁর বোনকে পড়ে শোনানোর জন্য। এভাবেই তার মনের মধ্যে বাসা বাঁধে নামকরা লেখিকা হওয়ার স্বপ্ন। তার স্বপ্ন ছিল – তার লেখা বই দোকানে আসা মাত্র পাঠকরা লুফে নিবে। এক সময় তার সেই স্বপ্ন সত্যি হয়েছে।
রোজালিন্ড ফ্রাঙ্কলিন
ফ্রাঙ্কলিন লন্ডনের নটিং হিল এলাকাতে একটি স্বচ্ছল ইহুদি পরিবারে জন্মগ্রহন করেন। তার বাবা এলিস আর্থার ফ্রাঙ্কলিন (১৮৯৪-১৯৬৪) ছিলেন একজন ব্যাংক কর্মকর্তা এবং তাঁর মা ছিলেন মুরিয়েল ফ্রান্সিস ওয়েলি (১৮৯৪-১৯৭৬)। রোজালিন্ড তার পরিবারের বড় মেয়ে ছিলেন। ফ্রাঙ্কলিন একজন অজ্ঞেয়বাদী হিসেবে নিজেকে ঘোষণা করেন।
জ্যাকি চেউং
জ্যাকি চেউং ব্রিটিশ হংকংয়ে জন্মগ্রহণ করেন এবং হংকং দ্বীপের পূর্ব অংশে আকর উপসাগরে তার শৈশব অতিবাহিত করেন। তার বাবা থিয়েনচিনের এবং তার মা সাংহাইয়ের বাসিন্দা। ২০০৭ সালে, জ্যাকি চেউং জানায় যে তার পরিবারের পৈতৃক অংশের বেশিরভাগই নাবিক, তার পিতা, পিতা-মাতার চাচাতো ভাই ও বড় ভাইসহ সকলে। তাঁর প্রথম ভাষাটি ক্যান্টোনিজ, কিন্তু তিনি ম্যান্ডারিন এবং ইংরেজী ভাষায়ও বেশ স্পষ্টভাবে কথা বলতে পারেন। তিনি বেশ কয়েকটি ক্যান্টোনিজ, ম্যান্ডারিন এবং আধুনিক ইংরেজী পপ গানগুলো লিখেছেন। জ্যাকি চেউং "ক্যান্টোপপের কিংডম" নামে অধিক পরিচিত।
অনুবাদে হ্যারি পটার
ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজ ইতিহাসের সর্বাধিক পঠিত শিশুসাহিত্য এ পরিণত হয়েছে। বিভিন্ন দেশে বিভিন্ন বয়সী পাঠকেরা এর পাঠক। ২০১১ সালের এপ্রিল মাস পর্যন্ত বইগুলোর ৪৫০ মিলিয়ন কপিরও বেশি বিক্রিত হয়েছে এবং প্রায় ৬৪ টি ভাষায় অনূদিত হয়েছে। তবে ব্রাজিলীয় পর্তুগিজ এবং সিম্পলিফাইড চাইনিজ ভাষার অনুবাদগুলোও যদি ধরা হয়, তাহলে বলা যায় বইগুলো কমপক্ষে ৬৭ টি ভাষাতে অনুবাদ হয়েছে। (আমেরিকান ইংরেজি সংস্করণ ছাড়াই।)
ওয়াল্টার আলভারেজ
ক্যালিফোর্নিয়ার বার্কলেতে ওয়াল্টারের জন্ম। এঁদের বংশে বহু বিখ্যাত লোকের নাম আছে। আগেই বলেছি বাবা ছিলেন নোবেল পুরষ্কার বিজয়ী পদার্থবিদ। ঠাকুর্দা ওয়াল্টার আলভারেজ ছিলেন বিখ্যাত ডাক্তার। ঠাকুর্দার বাবা লুই আলভারেজ ছিলেন স্পেনীয় বংশোদ্ভূত এবং তিনিও ছিলেন ডাক্তার। হাওয়াইতে প্র্যাক্টিস করতেন এবং সেখানে থাকতে ম্যাকুলার কুষ্ঠ রোগ সনাক্ত করার একটা নতুন পদ্ধতি আবিষ্কার করেন। এই ডাক্তার লুই আলভারেজের এক বোন মাবেল আলভারেজও ছিলেন বিখ্যাত। তিনি ছিলেন ক্যালিফোর্নিয়ার একজন বিখ্যাত চিত্রশিল্পী। অয়েল পেন্টিংএ তাঁর নাম ছিল খুব।
ড্যানিয়েল র‌্যাডক্লিফ
র‍্যাডক্লিফের জন্ম ইংল্যান্ডের লন্ডন শহরের হ্যামারস্মিথ অঞ্চলে অবস্থিত কুইন শার্লট’স হসপিটালে। তিনি তাঁর বাবা-মায়ের একমাত্র সন্তান। র‍্যাডক্লিফের মা মার্সিয়া জিনাইন গ্রেশাম (প্রাক-বিবাহ পদবি গ্রেশাম জেকবসন) হলেন একজন ইহুদি। তাঁর জন্ম দক্ষিণ আফ্রিকায় হলেও তাঁর ছেলেবেলা কেটেছিল এসেক্সের ওয়েস্টক্লিফ-অন-সি এলাকায়। তাঁর বাবা অ্যালান জর্জ র্যা ডক্লিফ ছেলেবেলায় থাকতেন উত্তর আয়ারল্যান্ডের কাউন্টি ডাউনের ব্যানব্রিজে। তিনি “এক অত্যন্ত নিম্নবিত্ত শ্রমিক শ্রেণী”র প্রোটেস্ট্যান্ট পরিবারের সন্তান ছিলেন। র‍্যাডক্লিফের প্রমাতামহ ও প্রমাতামহী পোল্যান্ড ও রাশিয়া থেকে যুক্তরাজ্যে চলে এসেছিলেন। র‍্যাডক্লিফের বাবা-মা দু’জনেই ছেলেবেলায় অভিনয় করেছিলেন। র‍্যাডক্লিফের বাবা হলেন একজন সাহিত্য ব্যবস্থাপক। র‍্যাডক্লিফের মা একজন অভিনেতা-নিয়োগ ব্যবস্থাপক এবং তিনি বিবিসির হয়ে "দি ইনস্পেক্টর লিনলে মিস্ট্রিজ" ও "ওয়াক অ্যাওয়ে অ্যান্ড আই স্টাম্বল" ইত্যাদি একাধিক চলচ্চিত্র নির্মাণের কাজে যুক্ত ছিলেন।
পাঁচ বছর বয়সের‍্যাডক্লিফ অভিনয়ের ইচ্ছা প্রকাশ করেন। ১৯৯৯ সালের ডিসেম্বর মাসে তিনি প্রথম অভিনয়ের জগতে আসেন। অভিনয় করেন চার্লস ডিকেন্সের "ডেভিড কপারফিল্ড" উপন্যাস অবলম্বনে নির্মিত দুই-পর্বের একটি টেলিভিশন ধারাবাহিকে। এই ধারাবাহিকে তিনি শিশু ডেভিড কপারফিল্ডের ভূমিকায়। র‍্যাডক্লিফ পড়াশোনা করেছিলেন ছেলেদের ইন্ডিপেনডেন্ট স্কুলে: সাসেক্স হাউস স্কুল ও সিটি অফ লন্ডন স্কুল। সাসেক্স হাউস স্কুল হল চেলসি অঞ্চলের ক্যাডোগান স্কোয়ারে অবস্থিত একটি অনাবাসিক বালক বিদ্যালয়। সিটি অফ লন্ডন স্কুলটি হল সিটি অফ লন্ডন নামে পরিচিত লন্ডনের বাণিজ্যিক এলাকায় টেমস নদীর উত্তর পাড়ে অবস্থিত একটি অনাবাসিক বালক বিদ্যালয়। তাঁর প্রথম "হ্যারি পটার" চলচ্চিত্রটি মুক্তিলাভের পর বিদ্যালয়ে উপস্থিত থাকা কঠিন হয়ে পড়ে। তিনি তাঁর কয়েকজন সহপাঠীর বিরোধের মুখোমুখি হন। যদিও তিনি বলেছেন এরা আসলে “হ্যারি পটার চরিত্রে অভিনয়কারী একটি শিশুকে নিয়ে রসিকতা করতে চাইত।” এর মধ্যে কোনও ঈর্ষা কাজ করত না।
রুডইয়ার্ড কিপলিং
জোসেফ রুডইয়ার্ড কিপলিং (; জন্ম: ৩০ ডিসেম্বর, ১৮৬৫ - মৃত্যু: ১৮ জানুয়ারি, ১৯৩৬) একজন ইংরেজ লেখক, কবি এবং সাহিত্যিক ছিলেন যিনি ভারতে জন্মগ্রহণ করেন। মূলত তার অসাধারণ শিশু সাহিত্যের জন্য সুখ্যাতি লাভ করেন। তাঁর অমর সৃষ্টিকর্মের মধ্যে রয়েছে শিশু সাহিত্য দ্য জাঙ্গল বুক, জাস্ট টু স্টরিস, পাক অফ পুক্‌স হিল, কিম; উপন্যাস কিম; কবিতা "ম্যান্ডালে", "গুঙ্গা ডিন" ইত্যাদি। এছাড়াও ১৮৯৫ সালে তিনি অত্যন্ত জনপ্রিয় কবিতা ইফ - রচনা করেন। ছোটগল্প রচনার আধুনিক শিল্প নির্দেশনার একজন অন্যতম উদ্ভাবক হিসেবেও তার পরিচিতি রয়েছে। তবে সব দিক দিয়ে তার শিশু সাহিত্যগুলোই সবচেয়ে জনপ্রিয়তা লাভ করেছে। এগুলোকে শিশু সাহিত্যের ইতিহাসে একেকটি অনন্য রচনা হিসেবে অভিহিত করা যেতে পারে। জেমস জয়েস একবার মত প্রকাশ করেছিলেন যে, 'ঊনবিংশ শতাব্দীর তিন ক্ষণজন্মা লেখক তলস্তয়, কিপলিং এবং দ্য'আনুনজিও; তাদের প্রকৃতি প্রদত্ত মেধা ছিল সবচেয়ে বেশি, কিন্তু তারা কেউই তাদের এই উপহারের পূর্ণ ব্যবহার করতে পারেননি।' তিনি আরও বলেন, 'এই তিনজনেরই ধর্ম ও দেশপ্রেম সম্পর্কে অর্ধ-ফ্যানাটিক ধারণা ছিল।'
জর্জ অরওয়েল
এরিক আর্থার ব্লেয়ার (জুন ২৫, ১৯০৩ - জানুয়ারি ২১, ১৯৫০) একজন কালোত্তীর্ণ ইংরেজ সাহিত্যিক ও রাজনৈতিক লেখক। অবিভক্ত ভারতের বাংলা প্রদেশের মতিহারিতে জন্ম হয়েছিল তাঁর। বিশ্ব সাহিত্য অঙ্গনে তিনি জর্জ অরওয়েল ছদ্মনামে সমধিক পরিচিত। তাঁর দুটি উপন্যাস - এনিমেল ফার্ম ও নাইন্টিন এইটি-ফোর্‌ - বিংশ শতাব্দীর সর্বশ্রেষ্ঠ গ্রন্থের তালিকায় স্থান পেয়েছে। তিনি আজীবন স্বৈরাচার ও একদলীয় মতবাদের বিরুদ্ধে সোচ্চার ছিলেন। রিচার্ড ওয়ামেসলে ব্লেয়ার ও ইদা মাবেল লিমুজিন দম্পতির একমাত্র সন্তান অরওয়েল মাত্র ৪৬ বছর বয়সে যক্ষ্মারোগে মৃত্যুবরণ করেন।
জেমস ব্রোলিন
ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়।
অ্যাঞ্জেলিনা জোলি
যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেসে জোলির জন্ম। তার মা-বাবার নাম যথাক্রমে মার্শেলিন বার্ট্রান্ড ও জন ভইট; মা-বাবা উভয়েই ছিলেন পেশাদার অভিনয়শিল্পী। এছাড়া জোলির আত্মীয়বর্গের ভেতরেও সাংস্কৃতিক অঙ্গনের ছাপ সুস্পষ্ট। সম্পর্কের দিক থেকে জোলি, চিপ টেইলরের ভ্রাতুষ্পুত্রী, জেমস হ্যাভেনের বোন, এবং জ্যাকুইলিন বিসেট ও ম্যাক্সিমিলিয়ান শেলের ধর্মকন্যা। বাবার দিক থেকে জোলি চেকোস্লোভাকীয় ও জার্মান বংশোদ্ভূত। আর মায়ের দিক থেকে ফরাসি কানাডীয় বংশোদ্ভূত। তার মায়ের ভাষ্য অনুসারে তার মধ্যে ইরোকয় বংশের ছাপও বিদ্যমান। যদিও তাঁদের এমন কথার প্রেক্ষিতে ভইটের ভাষ্য, তাঁর স্ত্রী বার্ট্রান্ড ‘ঠিক ইরোকয় নয়’, এবং তাঁর সাবেক স্ত্রীর বংশকে চমকপ্রদ হিসেবে প্রচার করার উদ্দেশ্য থেকেই তাঁরা এমনটি বলে থাকে।
ওয়ারেন জি. হার্ডিং
হার্ডিং ১৮৬৫ সালের ২রা নভেম্বর ওহাইওর ব্লুমিং গ্রোভে জন্মগ্রহণ করেন। বাল্যকালে তাঁর ডাকনাম ছিল "উইনি"। হার্ডিং তাঁর পিতামাতার আট সন্তানের মধ্যে সর্বজ্যেষ্ঠ। তাঁর পিতা জর্জ ট্রাইয়ন হার্ডিং (১৮৪৩-১৯২৮) কৃষি কাজ করতেন এবং ওহাইওর মাউন্ট গিলিডের একটি বিদ্যালয়ে পাঠদান করতেন। তাঁর মাতা ফিবি এলিজাবেথ হার্ডিং (জন্ম: ডিকারসন, ১৮৪৩-১৯১০) একজন লাইসেন্স-প্রাপ্ত ধাত্রী ছিলেন। ফিবির কয়েকজন পূর্বপুরুষ ওলন্দাজ ছিলেন, যার মধ্যে সুপরিচিত ভান কার্ক পরিবারের সদস্য ছিল। হার্ডিংয়ের ইংরেজ, ওয়েলসীয় ও স্কটিশ পূর্বপুরুষও ছিল।
লিভ টাইলার
[[নিউ ইয়র্ক সিটি|নিউ ইয়র্ক সিটির]] মাউন্ট সিনাই হাসপাতালে লিভ টাইলারের জন্ম। তিনি ছিলেন তাঁর বাবা-মায়ের প্রথম কন্যা। টাইলারের মা বেবে বিউয়েল পেশায় ছিলেন একজন মডেল, কণ্ঠশিল্পী। এছাড়া তিনি ছিলেন একজন প্রাক্তন প্লেমেট, এবং টাইলারের বাবা স্টিভ টাইলার ছিলেন অ্যারোস্মিথ ব্যান্ডের একজন সঙ্গীতশিল্পী। মায়ের ইচ্ছায় নরওয়েজীয় অভিনেত্রী লিভ উলম্যানের নাম অনুসারে তাঁর নাম লিভ টাইলার রাখা হয়। ৫ মার্চ, ১৯৭৭ সালে এক "টিভি গাইড"-এর সংখ্যায় তাঁর মা লিভ উলম্যানের ছবি দেখতে পান। লিভ টাইলারের তিন জন সৎ ভাই-বোন আছে। তাঁরা হচ্ছে মিয়া টাইলার (জন্ম: ১৯৭৮), চেলসি অ্যানা ট্যালারিকো (জন্ম: ১৯৮৯), এবং ট্যাজ মনরো ট্যালারিকো (জন্ম: ১৯৯২)। টাইলারের নানী ডরোথি জনসন প্রটোকল স্কুল অফ ওয়াশিংটনের গোড়াপত্তন করেছিলেন।
, U.S.
কেসি অ্যাফ্লেক
কেসি অ্যাফ্লেক ১৯৭৫ সালের ১২ আগস্ট ফালমাউথ, ম্যাসাচুসেট্‌স এ জন্মগ্রহণ করেন। তার পিতা টিমথি বায়ার্স অ্যাফ্লেক এবং মাতা ক্রিস্টোফার অ্যানি (বোল্ডট)। তার উপনাম "অ্যাফ্লেক" একটি স্কটিশ উপনাম। তার পূর্বপুরুষদের অনেকে ইংরেজ, আইরিশ, এবং সুইস। তার মা র‍্যাডক্লিফ কলেজ এবং হার্ভার্ড বিশ্ববিদ্যালয়ে পড়াশুনা করেছেন এবং একজন প্রাথমিক স্কুল শিক্ষক। তার বাবা বিভিন্ন সময় বিভিন্ন রকম কাজ করতেন, যেমন অটো মেকানিক, কাঠমিস্ত্রী, বুকি, ইলেক্ট্রিশিয়ান, বারটেন্ডার ও হার্ভার্ড বিশ্ববিদ্যালয়ের দ্বাররক্ষক। ১৯৬০ সালের মাঝামাঝিতে তিনি থিয়েটার কোম্পানি অফ বোস্টন এর মঞ্চ ব্যবস্থাপক, পরিচালক, লেখক ও অভিনেতা হিসেবে কাজ করেন।
কেট শপ্যাঁ
মিসৌরির সেন্ট লুইস'এ তাঁর জন্ম; আসল নাম ক্যাথারিন ও'ফ্লেয়ার্টি। তাঁর বাবা টমাস ও'ফ্লেয়ার্টি ছিলেন একজন সফল ব্যবসায়ী। তিনি আয়ারল্যান্ডের গলওয়ে থেকে এখানে এসেছিলেন। অর্থাৎ বাবার দিক থেকে তিনি ছিলেন আইরিশ-ক্যাথোলিক বংশোদ্ভূত। অপর দিকে তাঁর মা এলিজা ফ্যারিস, তাঁর বাবার দ্বিতীয়া স্ত্রী, ছিলেন সেন্ট লুইসের অন্যতম নাম করা এক ফরাসি পরিবারের মেয়ে। তাঁরা ফ্রেঞ্চ-কানাডা থেকে এসে সেন্ট লুইসে বসতি স্থাপন করেছিলেন। ফলে মার দিক থেকে শিশু ক্যাথারিনের উপর ফরাসি সংস্কৃতিরও যথেষ্ট প্রভাব পড়েছিল। পাঁচ ভাইবোনের মধ্যে তিনি ছিলেন তৃতীয়, কিন্তু তাঁর বোনেরা শৈশবেই মারা যায় ও তাঁর বৈমাত্রেয় ভাইদেরও (বাবার প্রথম পক্ষের সন্তান) কুড়িতে পৌঁছতেই মৃত্যু ঘটে। ১৮৫৫ সালে, যখন তিনি মাত্র ৫ বছরের শিশু, সে'সময়ই তাঁর বাবার মৃত্যু ঘটলে তিনি মা ও দিদার (মাতামহ) অত্যন্ত ঘনিষ্ঠ হয়ে ওঠেন। এইসময় থেকেই নানারকম রূপকথা, কবিতা, ধর্মীয় সাহিত্য, এবং ধ্রুপদী ও সাম্প্রতিক সাহিত্যর সাথেও তাঁর পরিচয় ঘটতে শুরু করে।
১৮৭০ সালের ৮ জুন সূতির ব্যবসায়ী অস্কার শপ্যাঁর সাথে তাঁর বিবাহ হয় এবং নবদম্পতি নিউ অরলিয়ঁস শহরে তাঁদের বসতি স্থাপন করেন। তাঁদের ছয় সন্তান হয়। কিন্তু ১৮৭৯ সালে সূতির ব্যবসায় মন্দা দেখা দিলে তাঁদের সেখান থেকে চলে যেতে হয় ও লুইসিয়ানা প্রদেশের উত্তর-পশ্চিমাঞ্চলে ক্লুটিয়েরভিল গ্রামে তাঁরা নতুন করে বাসা বাঁধেন। ছোট ছোট কিছু ফার্মের দেখাশোনা ও একটি দোকান চালাতে গিয়ে এই অঞ্চলের ক্রেওল জনসাধারণের সাথে তাঁরা খুবই ঘনিষ্ঠভাবে মেশার সুযোগ পান। এই অভিজ্ঞতা তাঁকে খুবই প্রভাবিত করে; পরবর্তীকালে কেট'এর লেখায় বারে বারে এর প্রভাব ফুটে উঠতে দেখা যায়।
রোজ লেসলি
লেসলি ১৯৮৭ সালের ৯ ফেব্রুয়ারি স্কটল্যান্ডের এবার্ডিনের এক অভিজাত পরিবারে জন্মগ্রহণ করেন। তিনি তার পরিবারের ১৫শ শতকের বাসস্থান এবার্ডিনশায়ারের লিকলিহেড দুর্গে বেড়ে ওঠেন। তার পিতা সেবাস্টিন আর্বুথনট-লেসলি এবার্ডিনশায়ারের লেসলি সম্প্রদায়ের প্রধান। তার মাতা ক্যান্ডিডা মেরি সিবিল "ক্যান্ডি" লেসলি (জন্মনাম ওয়েল্ড)। তিনি ফ্রেজার সম্প্রদায়ের এবং সিমন ফ্রেজারের প্র-পৌত্রী ও ইংল্যান্ডের দ্বিতীয় চার্লসের বংশধর। তার পরিবার বর্তমানে স্কটল্যান্ডের ওল্ড রাইনের ১২শ শতকের ওয়ার্টহিল দুর্গে বাস করে। তার প্র-প্র পিতামহ ছিলেন গুইলার্মো লান্দা ই এস্কান্দন। তিনি মেক্সিকো সিটির মেয়র ছিলেন। তিনি ব্রিটিশ ইতিহাসবেত্তা ও রয়েল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ডের ফেলো উইলিয়াম ডালরিম্পলের স্ত্রীর আত্মীয়। এছাড়া তার অন্যান্য পূর্বপুরুষদের মধ্যে ছিলেন ফরাসি হিউজনট আমব্রোস লিসলে মার্চ ফিলিপস দে লিসলে, রাজনীতিবিদ চার্লস মার্চ-ফিলিপস এবং সংসদ সদস্য ভেরুলামের তৃতীয় আর্ল জেমস গ্রিমস্টন।
মার্গারেট রাদারফোর্ড
মার্গারেট রাদারফোর্ড ১৮৯২ সালের ১১ই মে লন্ডনের বালহামে জন্মগ্রহণ করেন। তার পিতা উইলিয়াম রাদারফোর্ড বেন ছিলেন একজন সাংবাদিক ও কবি এবং তার মাতা ফ্লোরেন্স (প্রদত্ত নাম: নিকোলসন)। ১৮৮২ সালের ১৬ই ডিসেম্বর তার পিতামাতার বিয়ের এক মাস পর উইলিয়াম মানসিক রোগ দেখা দেয় এবং তাকে বেথনাল হাউজ মানসিক আশ্রমে ভর্তি করা হয়। পারিবারিক তত্ত্বাবধানে তাকে আশ্রম থেকে ছাড়ার পর তিনি ১৮৮৩ সালের ৪ঠা মার্চ ডার্বিশায়ারের ম্যাটলকে তার পিতা রেভারেন্ড জুলিয়াস বেনকে খুন করেন। এই ঘটনার পর তাকে মানসিক বিকারগ্রস্ত ছাড়পত্র দেওয়া হয় এবং ব্রডমুর ক্রিমিনাল মানসিক আশ্রমে দেওয়া হয়।। সাত বছর পর ১৮৯০ সালের ২৬ জুলাই তিনি ব্রডমুর থেকে ছাড়া পান এবং তার স্ত্রীর সাথে বসবাস শুরু করেন। মার্গারেট ছিলেন তার পিতামাতার একমাত্র সন্তান।
জেরাল্ডিন চ্যাপলিন
জেরাল্ডিনের যখন আট বছর বয়স, তার পিতা তাদের পরিবারসহ ব্রিটেন ও ইউরোপে ভ্রমণ করতে যান। তাদের পরিবার সেখানে যাওয়ার দুই দিনের মধ্যে মার্কিন যুক্তরাষ্ট্রের অ্যাটর্নি জেনারেল তার পিতা চার্লিকে দেশে পুনঃপ্রবেশের বিরুদ্ধে নিষেধাজ্ঞা জারি করেন। তার পিতা তাদের পরিবার নিয়ে সুইজারল্যান্ডে চলে যান। তিনি সেখানে বোর্ডিং স্কুলে পড়াশুনা করেন, এবং ফরাসি ও স্পেনীয় ভাষায় দক্ষ হয়ে ওঠেন। এই সময়ে জেরাল্ডিন তার পিতার "লাইমলাইট" (১৯৫২) চলচ্চিত্রে একটি ছোট ভূমিকায় অভিনয় করেন।
জঁ-পল সার্ত্র্‌
সার্ত্র্‌র প্রথম জীবনের দশ বছর কাটে পিতামহ মসিয়েঁ শার্ল শোয়াইটজারের তত্ত্বাবধানে। বলা চলে এ অবস্থায় সার্ত্র্‌ স্বাধীনভাবেই বেড়ে উঠছিলেন। শৈশবে তিনি তার মাতামহের বিশাল গ্রন্থাগারের প্রায় সব পুস্তকই পড়ে ফেলেছিলেন। ১৯৫২ সালে শান্তিতে নোবেল পুরস্কার বিজয়ী আলবার্ট সোয়াইৎজার ভ্রাতুষ্পুত্রী এনিমারি তাঁর মা। শৈশবে একটি বড় সময় কেটেছে যাদের সঙ্গে সেই মা এনিমারি এবং পিতামহ চার্লস শোয়েটজারের প্রভাবকেই জীবনে বড় বলে মেনেছেন সার্ত্রে। যদিও সার্ত্রে’র বয়স যখন নয় তখন দ্বিতীয় বিয়ের কারণে মায়ের সাথেও খানিকটা দূরত্ব বাড়ে তার। স্কুল এবং কলেজের মেধাবী ছাত্র হিসেবে পরিচিত সার্ত্রে’র আচরণে অনিশ্চয়তা এবং জেদের বিষয়গুলোও স্পষ্ট হতে থাকে। এরপর ১৯২৫ সালে তিনি ভর্তি হন 'ফরাসি বুদ্ধিজীবীদের সূতিকাগার' বলে কথিত 'ইকোলে নরমাল সুপিরিয়র'-এ। পরীক্ষায় প্রথম বার অকৃতকার্য হলেও, দ্বিতীয় বারে ১৯২৯ সালে কৃতকার্য হন।
জেনা রোলান্ডস
রোলান্ডস ১৯৩০ সালের ১৯শে জুন মার্কিন যুক্তরাষ্ট্রের উইসকনসিন অঙ্গরাজ্যের ম্যাডিসন শহরে জন্মগ্রহণ করেন। তার পিতা এডউইন মারভিন রোলান্ডস ছিলেন একজন ব্যাংকার ও সরকারি নীতিনির্ধারক। তিনি উইসকনসিন প্রগ্রেসিভ পার্টির সদস্য ছিলেন। তিনি ওয়েলসীয় বংশোদ্ভূত। তার মাতা ম্যারি অ্যালেন (নিল) একজন গৃহিণী ছিলেন, তিনি পরবর্তীতে লেডি রোলান্ডস নামে মঞ্চে অভিনয় করতেন। জেনার এক ভাই ছিল, তার নাম ডেভিড রোলান্ডস।
হ্যারি পটার বইয়ে উল্লিখিত চরিত্র
এখানে ব্রিটিশ লেখিকা জে. কে. রাউলিং রচিত "হ্যারি পটার" কল্পকাহিনী উপন্যাস সিরিজে উল্লিখিত সকল চরিত্রের সংক্ষিপ্ত বর্ণনা রয়েছে। এই তালিকাটি চরিত্রসমূহের শেষ নামের বর্ণমালার ক্রমানুসারে বিন্যস্ত করা হয়েছে।
ইয়োহানেস ইয়েনসেন
ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের "ফারসো" গ্রামে জন্মগ্রহণ করেন। তার বাবা "হান্স ইয়েনসেন" ছিলেন জেলার পশু চিকিৎসক। মা'র নাম "মারি ক্রিস্টিন ইয়েনসেন"। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে "এল্‌স মেরি উলরিককে" বিয়ে করেন। পারিবারিক জীবনে তিনি তিন ছেলের জনক ছিলেন।
রে লিন্ডওয়াল
আইরিশ-সুইডিশ বংশোদ্ভূত দম্পতির পাঁচ সন্তানের একজন হিসেবে তিনি জন্মগ্রহণ করেন। কিন্তু উচ্চ মাধ্যমিক শ্রেণী পার হবার পূর্বেই তাঁর বাবা-মা মৃত্যুবরণ করেন। ইংল্যান্ডের বিখ্যাত ফাস্ট বোলার হ্যারল্ড লারউডের ১৯৩২-৩৩ মৌসুমে কুখ্যাত বডিলাইন সিরিজে শর্ট-পিচ বোলিংয়ে প্রাধান্যতা তাঁকে ব্যাপকভাবে উদ্বুদ্ধ করে। শৈশবের বছরগুলোয় সেন্ট জর্জে সিডনি গ্রেড ক্রিকেটে বিখ্যাত লেগ স্পিনার বিল ও’রিলি’র সান্নিধ্য পেয়েছেন তিনি।
রুপার্ট গ্রিন্ট
গ্রিন্টের জন্ম পূর্ব ইংল্যান্ডের এসেক্সে এবং তিনি বড় হয়েছেন হার্টফোর্ডশায়ারে। তাঁর মা জোয়ান গ্রিন্ট একজন গৃহিণী এবং বাবা নিগেল গ্রিন্ট স্যুভেনির পরিবেশক। গ্রিন্টের একজন ছোট ভাই রয়েছে, তাঁর নাম জেমস (জন্ম ১৯৯০); এবং তিন বোন রয়েছে: জর্জিনা (জন্ম ১৯৯৩), সামানথা (জন্ম ১৯৯৬) ও শার্লোট (জন্ম ১৯৯৮)। হ্যারি পটের অভিনয়ের পূর্বে রুপের্ট গ্রিন্ট তাঁর বিদ্যালয়ে এবং স্থানীয় থিয়েটারে অভিনয় করেছিলেন।
হ্যারি পটার
১৯৯০ সালে জে. কে. রাউলিং ম্যানচেস্টার থেকে যাত্রী বোঝাই ট্রেনে করে লন্ডন আসার পথে হ্যারি পটার বইয়ের ধারণা তার মাথায় আসে। তিনি এ ঘটনার বর্ণনা দিতে গিয়ে তার ওয়েবসাইটে বলেনঃ
রিচার্ড জেনকিন্স
জেনকিন্স ১৯৪৭ সালের ৪ঠা মে ইলিনয়ের ডিকাবে জন্মগ্রহণ করেন। তার পিতা ডেল স্টিভেন্স জেনকিন্স (১৯১৬-১৯৯৭) ছিলেন একজন দন্তচিকিৎসক এবং মাতা ম্যারি এলিজাবেথ (প্রদত্ত নাম: হুইলার, ১৯১৪-২০০৩) ছিলেন একজন গৃহিণী। জেনকিন্স ডিকাব হাইস্কুলে পড়াশুনা করেন। অভিনয় শুরুর পূর্বে তিনি একটি লিনেন ট্রাক চালাতেন। তার বস ছিলেন অভিনেতা জন সি. রেইলির পিতা। রোড আইল্যান্ডে চলে আসার পূর্বে তিনি ইলিনয় ওয়েজলিয়ান বিশ্ববিদ্যালয় থেকে নাট্যকলায় ডিগ্রি অর্জন করেন।
হ্যারি পটার
হ্যারি পটার ( ) হচ্ছে ব্রিটিশ লেখিকা জে. কে. রাউলিং রচিত সাত খন্ডের কাল্পনিক উপন্যাসের একটি সিরিজ। এই সিরিজের উপন্যাসগুলিতে জাদুকরদের পৃথিবীর কথা বলা হয়েছে এবং কাহিনী আবর্তিত হয়েছে হ্যারি পটার নামের এক কিশোর জাদুকরকে ঘিরে, যে তার প্রিয় বন্ধু রন উইজলি ও হারমায়নি গ্রেঞ্জারকে সাথে নিয়ে নানা অ্যাডভেঞ্চারে অংশ নেয়। কাহিনীর বেশিরভাগ ঘটনা ঘটেছে হগওয়ার্টস স্কুল অব উইচক্র্যাফট এন্ড উইজার্ডরিতে। মূল চরিত্র হ্যারি পটারের বড় হওয়ার পথে যেসব ঘটনা ঘটে, তার শিক্ষাজীবন, সম্পর্ক ও অ্যাডভেঞ্চার নিয়েই কাহিনী রচিত হয়েছে। আবার বইটিতে মানুষের বন্ধুত্ব, উচ্চাশা, ইচ্ছা, গর্ব, সাহস, ভালবাসা, মৃত্যু প্রভৃতিকে জাদুর দুনিয়ার জটিল ইতিহাস, বৈচিত্র্যপূর্ণ অধিবাসী, অনন্য সংস্কৃতি ও সমাজ প্রভৃতির দৃষ্টিকোণ থেকে বর্ণনা করা হয়েছে। এর কাহিনী মূলত কালো-যাদুকর লর্ড ভলডেমর্ট, যে জাদু সাম্রাজ্যে প্রতিপত্তি লাভের উদ্দেশ্যে হ্যারির বাবা-মাকে হত্যা করেছিল ও তার চিরশত্রু হ্যারি পটারকে কেন্দ্র করেই আবর্তিত হয়েছে।
লরা ইঙ্গলস ওয়াইল্ডার
লরা ইঙ্গলস ১৮৬৭ সালের ৭ ফেব্রুয়ারী তারিখে "জন্মগ্রহণ করেন ।" তার জন্মস্থান ছিল আমেরিকার উইসকনসিনের বিগ উডস অঞ্চলের পেপিন শহর থেকে মাত্র এগারো কিলোমিটার দূরে "বিগ উডসে"। লরার বাবার নাম চার্লস ফিলিপ ইঙ্গলস এবং মায়ের নাম ক্যারোলিন ইঙ্গলস। তারা মোট পাঁচ সন্তানের অধিকারী ছিলেন। লরার মেরি অ্যামেলিয়া নামে একজন বড় বোন ছাড়াও ক্যারোলিন সেলেস্টিয়া (ক্যারি), চার্লস ফ্রেডেরিক (যিনি শৈশবে মারা যান) এবং গ্রেস পার্ল নামে তিনটি ছোট ভাই ছিল। লরা ডেলানো পরিবারের বংশধর ছিলেন, মার্কিন প্রেসিডেন্ট ফ্রাঙ্কলিন ডালানো রুজভেল্টের পূর্বপুরুষের পরিবার।
হিলারি ম্যান্টেল
হিলারি ম্যারি টমসন ডার্বিশায়ারের গ্লোসপে এলাকায় জন্মগ্রহণ করেন। তিনিই তার মাতা-পিতার বড় সন্তান। তিনি হ্যাডফিল্ডের মিল গ্রামে বেড়ে উঠেন এবং সেন্ট চার্লস লোকাল রোমান ক্যাথলিক প্রাইমারি স্কুলে শিক্ষাগ্রহণ করেন। তার মাতা-পিতা, মার্গারেট এবং হেনরি টম্পসন ইংল্যান্ডে জন্মগ্রহণ করেন। কিন্তু তারা উভয়েই আইরিশ বংশোদ্ভূত। তাঁর মাতা-পিতা পৃথক হয়ে যায় এবং তিনি ১১ বছর বয়স থেকে তার বাবাকে আর দেখেননি। তাঁর বাবাকে ছাড়া হিলারি ম্যান্টেলের মা জ্যাক ম্যান্টেল (১৯৩২-১৯৫৫) নামক এক ব্যক্তির সাথে চেসসায়ারের রোমিলেতে আসেন এবং জ্যাক ম্যান্টেল হন তাঁর অনাধিকারিক সৎ বাবা। হিলারি ম্যান্টেল আইনগতভাবে তার সৎ বাবার বংশ নাম গ্রহণ করেন। তিনি তাঁর পরিবারের পূর্ব ইতিহাসের কথা তুলে ধরেন স্মৃতি কথামূলক ফিকশন "গিভিং আপ দ্য ঘোস্ট" (২০০৩) এ। ১২ বছর বয়সে তিনি ধর্মের প্রতি আস্থা হারান।
জ্যাক হেমিংওয়ে
জন হ্যাডলি নিকানর "জ্যাক" হেমিংওয়ে (; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা "আ মুভেবল ফিস্ট" (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল "মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা" (১৯৮৬) এবং "আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান" (২০০২)।
জর্জ পি. স্যান্ডারসন
স্যান্ডারসন ১৮৪৮ সালে ভারতে জন্মগ্রহণ করেন। তাঁর পিতা রেভারেন্ড ড্যানিয়েল স্যান্ডারসন ছিলেন একজন প্রোটেস্ট্যান্ট মিশনারী। ১৮৪২ থেকে ১৮৬৭ পর্যন্ত তিনি ভারতে কাজ করেন। ছোটবেলায় পড়াশোনার জন্য স্যান্ডারসনকে ইংল্যান্ডের ককারমাউথে তাঁর পৈতৃক নিবাসে ফেরত পাঠানো হয়। ১৮৫৮ থেকে ১৮৬৩ পর্যন্ত বাথের কিংসউড স্কুলে তিনি পড়াশোনা করেন। ১৮৬৪ সালে ১৬ বছর বয়সে তিনি ভারতে ফিরে আসেন।
ড্যানিয়েল ডে-লুইস
ক্রিসটি ব্রাউন হিসেবে "মাই লেফট ফুট" (১৯৮৯) এবং ড্যানিয়েল প্লেইনভিউ হিসেবে "দেয়ার উইল বি ব্লাড" (২০০৭) চলচ্চিত্রে তাঁর চরিত্রচিত্রণ তাঁকে অ্যাকাডেমি, বাফটা পুরস্কার, এবং স্ক্রিন অ্যাক্টরস গিল্ড পুরস্কার এনে দেয়। এছাড়া "দেয়ার উইল বি ব্লাড" চলচ্চিত্রের জন্য তিনি একটি গ্লোল্ডেন গ্লোব পুরস্কার এবং "গ্যাঙ্গস অফ নিউ ইয়র্ক" চলচ্চিত্রে অনবদ্য অভিনয়ের জন্য তিনি বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।
= প্রাথমিক জীবন =
ডে-লুইসের জন্ম যুক্তরাজ্যে। তাঁর বাবা সিসিল ডে-লুইস ছিলেন একজন আইরিশ কবি। তাঁর মা অভিনেত্রী জিল ব্যালকন ছিলেন একজন বাল্টিক বংশোদ্ভুত ইহুদি এবং তাঁর বাবার নাম ছিলো স্যার মাইকেল ব্যালকন। মি. ব্যালকন ইয়েলিং স্টুডিওর সাবেক প্রধান ছিলেন। ড্যানিয়েল ডে-লুইসের জন্মের দুই বছর পর তাঁর পরিবার গ্রীনিচের ক্রুম’স হিলে চলে আসে। এখানেই তিনি তাঁর বড়ো বোনের সাথে বেড়ে ওঠেন। তাঁর বড়ো বোনের নাম টামাসিন ডে-লুইস, যিনি পরবর্তীতে পেশাজীবনে একজন তথ্যচিত্র নির্মাতা এবং টেলিভিশনে রাধুনী হিসেবে আত্মপ্রকাশ করেন। ডে-লুইসের জন্মের সময় তাঁর মায়ের বয়স ছিলো ৫৩ বছর এবং সন্তানদের প্রতি তাঁর খুব একটা আগ্রহ ছিলো না। তিনি সেসময় নানা রকম অসুখ-বিসুখে ভুগতেন। আর বিভিন্ন স্বাস্থ্যসমস্যার ফলে ডে-লুইসের মাত্র ১৫ পনেরো বছর বয়সে তিনি মারা যান। সে সময় ডে-লুইস আবেগগত ভাবে খুব একটা পরিপক্ক ছিলেন না এবং বাবার সাথেও তাঁর দূরত্ব ছিলো।
রবার্ট ডাউনি সিনিয়র
ডাউনি নিউ ইয়র্ক সিটিতে জন্মগ্রহণ করেন, রবার্ট ডাউনি সিনিয়র এর মা 'এলিজাবেথ' (বিবাহ ম্যাকলাফলিন) একজন মডেল, তিনি রেস্তোরাঁ পরিচালনার দায়িত্ব পালন করতেন। তাঁর পৈতৃক মা-বাবা লিথুয়েনীয ইহুদী ছিলেন, ন্যদিকে তার মা আইরিশ বংশদ্ভুত ছিলেন। ডাউনি জন্মগ্রহণ করেন রবার্ট ইলিয়াস নামে; কিন্তু সে তার সৎ বাবা 'জেমস ডাউনি' নাম অনুযায়ী তার শেষের নাম পরিবর্তন করে ডাউনি রাখেন, তিনি মার্কিন যুক্তরাষ্ট্রের সেনাবাহিনী পক্ষভুক্ত করতে চেয়েছিল কিন্তু তার বয়স কম ছিল বলে আর হয়নি।
রাইনার মারিয়া রিলকে
রিলকে বর্তমান চেক প্রজাতন্ত্রের প্রাগ শহরে জন্মগ্রহণ করেন। তাঁর ছোটোবেলাটা খুব সুখের ছিল না। বাবা জোসেফ রিলকে সেনাবাহিনীর চাকরি ছাড়ার পর রেলওয়ে অফিসার হন। মা সোফিয়ার সঙ্গেই রিলকের ছোটোবেলার বেশিরভাগ সময়টা কেটেছে। রিলকের জন্মের আগেই তাঁর মায়ের প্রথম কন্যাসন্তান মারা যায়। সেই শোক ভুলতে না পেরেই তাঁর মা তাঁকে মেয়েদের পোশাক পরিয়ে রাখতেন। বাবা মায়ের বিবাহবিচ্ছেদের পরে তাঁকে জোর করে মিলিটারি অ্যাকাডেমিতে পাঠানো হয়। ১৮৮৬ থেকে ১৮৯৫ পর্যন্ত সেখানে থাকার পর অসুস্থতার জন্য অ্যাকাডেমি ছেড়ে দেন। ১৮৯৫ সালে তিনি বিশ্ববিদ্যালয় প্রবেশিকা পরীক্ষা পাস করেন। ১৮৯৬ পর্যন্ত তিনি সাহিত্য শিল্প ইতিহাস ও দর্শন নিয়ে প্রাগ ও মিউনিখে পড়াশোনা করেন।
স্যামুয়েল বেল্লামি
বেল্লামি ১৬৮৯ সালে ইংল্যান্ডের ডেভনসায়ারের হিটিসলিগে জন্মগ্রহণ করেন। তার পিতার নাম স্টিফেন ও মাতার নাম এলিজাবেথ। সম্ভবত তিনি ছয় ভাইবোনের মধ্যে সবার ছোট ছিলেন। তার মা এলিজাবেথ সন্তান জন্মের সময় মৃত্যুবরণ করেন ও ২৩ ফেব্রুয়ারি, ১৬৮৯ সালে তাকে সমাধিস্থ করা হয়। বেল্লামি যুবক বয়সে নাবিক হিসেবে কর্মজীবন শুরু করেন এবং কেপ কোডে যাত্রা করেন। স্থানীয় লোককাহীনি অনুযায়ী সেখানে তিনি "মারিয়া হেলেট" (উইচ অফ ওয়েলফ্লিট) নামে একজন নারীর সাথে সম্পর্কে জড়িয়ে পরেন।
খলিলুল্লাহ খলিলি
খলিলি আফগানিস্তানের [[কাবুল প্রদেশ|কাবুল প্রদেশে ১৯০১ খ্রিস্টাব্দে জন্মগ্রহণ করেন এবং হাবিবুল্লাহ কালাকানি যে গ্রমে জন্মেছেন তিনিও সেখানে জন্মগ্রহণ করেন। তিনি একচেটিয়াভাবে [[ফার্সি ভাষা |ফার্সি ভাষায়]] সাহিত্য রচনা করেছেন এবং মাঝে মধ্যে তিনি [[তাজিক]] জাতীয়তাবাদ ধারণার সাথে সম্পৃক্ত ছিলেন। তিনি পশতু সাফি জাতিভুক্ত ছিলেন। তার পিতা, মিজা মুহাম্মদ হুসেইন খান, [[হাবিবুল্লাহ খান|রাজা হাবিবুল্লাহ খানের]] অর্থ মন্ত্রী ছিলেন এবং [[কাবুল]] ও [[জালালাবাদ|জালালাবাদে]] তার নিজস্ব বাসভবন ছিল, কিন্তু পরবর্তীতে তিনি পদচ্যুত হন এবং [[আমানুল্লাহ খান]], হাবিবুল্লাহ খানের পুত্র এবং উত্তরসূরী, কর্তৃক মৃত্যুদন্ড প্রদান করা হয়। তার মাতা আব্দুল কাদির খানের, আঞ্জলিক সাফি গোত্রের নেতা, কন্যা ছিলেন খলিলির বয়স যখন সাত বছর তথন তার মাতা মারা যান।
মারিয়ান ফেইথফুল
মারিয়ান ইভলাইন ফেইথফুল জন্মগ্রহণ করেন লন্ডনের হাম্পস্টেডে। তার বাবা মেজর ডঃ রবার্ট গ্লাইন ফেইথফুল ছিলেন একজন ব্রিটিশ সামরিক অফিসার ও মনোবিজ্ঞানের কলেজ অধ্যক্ষ। তার মায়ের নাম ছিল ইভা ভন সাচের-মাসচ যার শিকড় ছিল ভিয়েনাতে। তিনি প্রাথমিক জীবনে একজন পেশাদার নর্তকী ছিলেন ম্যাক্স রেইনহার্ডত কোম্পানির ও জার্মান থিয়েটারের নানা প্রযোজনা যেমন বারটোলত ব্রেচত ও কার্ট উইলের সাথে তিনি নাচতেন। তার চাচা লিউপোল্ড ভন সাচের-মাসচ ১৯ শতকের একজন মহৎ অস্ট্রিয়ান লেখক যার স্থূল উপন্যাস ভেনাস ইন ফারস মাসোচিজম শব্দটা আবিষ্কার করে। যখন তার বয়স মাত্র ৬ বছর তখন তার বাবা মায়ের ছাড়াছাড়ি হয়ে যায়।
রিয়ানা
রবেইন রিয়ানা ফেন্টি ১৯৮৮ সালে ২০ ফেব্রুয়ারি সেইন্ট মাইকেল, বার্বাডোস-এ জন্মগ্রহণ করেন। তার মা মনিকা (ব্রেথওয়েট) একজন আফ্রো-গায়ানিজ বংশোদ্ভূত অবসরপ্রাপ্ত হিসাবরক্ষক এবং তার পিতা রোনাল্ড ফেন্টি একজন আফ্রো-বার্বাডিয়ান ও আইরিশ বংশোদ্ভূত গুদাম কর্মকর্তা। রিয়ানার দুই ভাই রয়েছে, রোরেই ও রাজাদ ফেন্টি, এবং তার পিতার পক্ষের দুই সৎবোন ও এক সৎভাই রয়েছে। তিনি ব্রিজটাউনের তিন শয়ন কক্ষ বিশিষ্ট একটি বাঙলোয় বেড়ে ওঠেছেন এবং ফুটপাতেরর দোকানে তার বাবার সঙ্গে কাপড় বিক্রি করেছেন। শৈশবকালে তার বাবার কোকেন এবং এ্যালকোহলের প্রতি আসক্তির জন্য রিহানা গভীরভাবে আক্রান্ত ছিলো। একটি শিশু হিসেবে তাকে অনেকবার সিটি স্কেন এর মধ্যে যেতে হয়েছিল তার অতি যন্ত্রনাপূর্ণ মাথাব্যথার জন্য: "এমনকি ডাক্তাররা ভেবেছিল এটি একটি টিউমার, কারন এটি এমন লক্ষনের ছিল" যখন তার চৌদ্দ বৎসর, তার পিতা-মাতার বিবাহ বিচ্ছেদ হয় এবং তার স্বাস্থ্যের উন্নতি ঘটতে থাকে। রিয়ানা রেগে (ওয়েস্ট ইণ্ডিজের জনপ্রিয় দ্রুতলয় সংগীত) শুনে বড় হন এবং সাত বছর কাছাকাছি বয়সেই তিনি গান গাওয়া শুরু করেন। তিনি চার্লেস এফ. ব্রুমি মেমোরিয়াল প্রাথমিক বিদ্যালয়ে ভর্তি হন এবং পরে কম্বারমেরি হাই স্কুলে। কম্বারমেরিতে তিনি এখনকার ইংল্যান্ডের ক্রিকেটার ক্রিস জর্দান ও এখনকার ওয়েস্ট ইন্ডিজের ক্রিকেটার কার্লোস ব্রাদওয়েট এর সঙ্গে পড়াশুনা করেন। রিয়ানা একটি সাব-মিলিটারি প্রোগামের আর্মি ক্যাডেট ছিলেন; গায়ক-গীতিকার শনটেলে ছিলেন তার ড্রিল-সার্জেন্ট। যদিও তিনি চেয়েছিলেন প্রাথমিকভাবে হাই স্কুল থেকে গ্রাজুয়েট হতে, তিনি পরিবর্তে একটি সঙ্গীত কর্মজীবন বেছে নিতে চেয়েছিলেন।
জেন হকিং
জেন হকিং (ইংরেজি: Jane Hawking) নামে পরিচিত জেন বেরিল ওয়াইল্ড (ইংরেজি: Jane Beryl Wilde; জন্ম: ২৯ মার্চ, ১৯৪৪) হলেন একজন ইংরেজ লেখক ও শিক্ষক। তিনি প্রখ্যাত তত্ত্বীয় পদার্থবিদ ও বিশ্বতত্ত্ববিদ স্টিভেন হকিংয়ের স্ত্রী ছিলেন। হকিংকে নিয়ে রচিত তার উল্লেখযোগ্য দুটি গ্রন্থ হল "মিউজিক টু মুভ দ্য স্টার্স: আ লাইফ উইথ স্টিভেন" এবং "ট্রাভেলিং টু ইনফিনিটি: মাই লাইফ উইথ স্টিভেন"।
ডাকোটা ফ্যানিং
যুক্তরাষ্ট্রের জর্জিয়া অঙ্গরাজ্যের কনিয়ার শহরে ডাকোটা ফ্যানিংয়ের জন্ম। তাঁর মা জয় আরিংটন একজন পেশাদার টেনিস খেলোয়াড় এবং বাবা স্টিভ ফ্যানিং একজন বেইসবল খেলোয়াড় ছিলেন। তিনি সেন্ট লুইস কার্ডিনাল দলের হয়ে মাইনর লিগ বেইসবল খেলতেন। বর্তমানে তিনি ক্যালিফোর্নিয়ার লস অ্যাঞ্জেলসে ইলেকট্রনিক্সের দোকানে বিক্রয়কর্মী হিসেবে কাজ করেন। ফ্যানিংয়ের নানা রিক আরিংটন একজন প্রাক্তন মার্কিন ফুটবলার, ও খালা জিল আরিংটন পেশায় ইসপিএন টিভি চ্যানেলের একজন প্রতিবেদক। এল ফ্যানিং ডাকোটার বড় এক বোন আছে। তিনিও পেশায় একজন অভিনেত্রী।
জালাল উদ্দিন মুহাম্মদ রুমি
রুমির পিতা বাহা উদ্দিন ওয়ালাদ ছিলেন বালখ্‌ এর একজন ধর্মতাত্ত্বিক, আইনজ্ঞ, এবং একজন অতীন্দ্রিবাদী। যিনি রুমি এর অনুসারীদের কাছে "“সুলতান আল-উলামা”" নামে পরিচিত। সবচেয়ে জনপ্রিয় জীবনিগ্রন্থ লেখকদের মতে তিনি ছিলেন খলীফা আবু বক্কর (রাঃ) বংশধর, যদিও আধুনিক গবেষক-পণ্ডিতরা সেটি প্রত্যাখ্যান করেছেন। মায়ের দিক থেকে খোয়ারিজমীয় বংশদর দাবি করা হয়েছিল রাজবংশের সাথে যুক্ত করার জন্য কিন্তু এ দাবি প্রত্যাখ্যান করা হয় কালানুক্রমিক এবং ঐতিহাসিক কারণে। সবচেয়ে সম্পূর্ণ বংশতালিকা করা হয়েছে তাঁর পরবিরারে যা ছয় থেকে সাত প্রজন্ম পর্যন্ত বিস্তৃত যেটি যুক্ত হয়েছে হানাফি ফকীহগণের সাথে।
আমরা বাহা উদ্দিন এর মায়ের দিক থেকে নামের উৎস জানতে পারিনা, কিন্তু শুধুমাত্র তিনি তাঁকে “মামি”(ফার্সি ভাষায় মা এর চলিতরূপ)বলে উল্লেখ করেছেন 
এবং তিনি ছিলেন খুবই সাধারণ একজন মহিলা যিনি ১৩ শতকে বাস করেছেন। রুমি এর মা ছিলেন মুইমিনা খাতুন। তাঁর পারিবারিক কাজ ছিল কয়েক প্রজন্ম ধরে ইসলাম ধর্মের হানাফী মাজহাবের প্রচারণা করা এবং পরিবারের এই ঐতিহ্যকে রুমি এবং সুলতান ওয়ালাদ অব্যাহত রেখেছেন। 
যখন মঙ্গোল মধ্য এশিয়া দ্বারা আক্রান্ত ১২১৫ এবং ১২২০ সাল এর মধ্যে, বাহা উদ্দিন ওয়ালাদ তাঁর পুরো পরিবার এবং একদল শিষ্য সহ পশ্চিমাভিমুখে রওনা হন। ঐতিহাসিকদের মতে যেটি রুমির শিষ্যদের দ্বারা একমত না, রুমির সাথে তখন পরাসীর সবচেয়ে জনপ্রিয় রহস্য কবি আত্তার এর দেখা হয় ইরানিয়ান শহর "“নিশাপুর”" এ। আত্তার সাথেসাথেই রুমির আধ্যাত্নিক বৈশিষ্ট চিনতে পেরেছিলেন। তিনি দেখতে পেলেন রুমি তাঁর পিতার পিছনে হেঁটে যাচ্ছেন এবং বললেন, "“একটি হ্রদের পিছনে একটি সমুদ্র যাচ্ছে”"। তিনি বালককে একটি বই প্রদান করলেন “আসরারনামা” নামে যেটি ইহজগতে আত্নাকে জড়িয়ে ফেলা সম্বন্ধে। এই সাক্ষাত আঠার বছরের রুমির উপর গভীর প্রভাব ফেলেছে এবং পরবর্তিতে তাঁর কাজের উৎসাহ হিসাবে কাজ করেছে। 
নিশাপুর থেকে ওয়ালাদ এবং তাঁর লোকজন বাগদাদ এর দিকে রওনা হন এবং অনেক পণ্ডিত ও সূফীদের সাথে সাক্ষাত করেন। বাগদাদ থেকে হজ্জের উদ্দেশ্যে রওনা হন এবং মক্কায় হজ্জ পালন করেন। এরপর অভিযাত্রী কাফেলার দলটি দামেস্ক,মালাত্যেয়া, এরজিকান,শিবাস,কায়সেরি এবং নিগদি পাড়ি দেয়। এরপর তাঁরা কারামান এ সাথ বছর থাকে। রুমির মা এবং ভাই উভয়েই সেখানে মারা যায়। ১২২৫ সালে,কারামানে রুমি বিবাহ করেন গওহর খাতুন কে। তাঁদের দুটো ছেলেঃ সুলতাম ওয়ালাদ এবং আলাউদ্দিন চালাবী। যখন তাঁর স্ত্রী মারা যান রুমি পুনরায় বিবাহ করেন এবং তাঁর এক ছেলে, আমির আলিম চালাবী ও এক মেয়ে মালাখী খাতুন। 
১২২৮ সালের ১ মে, আনাতোলিয়া শাসক আলাউদ্দিন কায়কোবাদ তাঁদেরকে আমন্ত্রণ জানান, বাহা উদ্দিন আনাতোলিয়া আসেন এবং আনাতোলিয়া এর কোনিয়াতে চিরস্থায়ীভাবে বসবাস শুরু করেন যেটি রুম সালাতানাত এর পশ্চিমাঞ্চল। 
বাহা উদ্দিন মাদ্রাসা এর প্রধান শিক্ষক হন এবং যখন তিনি মারা যান রুমির বয়স পঁচিশ বছর, উত্তরাধিকারসূত্রে তিনি তাঁর পিতার পদ পান একজন ইসলামিক মৌলভি হিসাবে। বাহা উদ্দিন এর একজন ছাত্র, সৈয়দ বুরহান উদ্দিন মোহাক্কিক তীরমিযি, রুমিকে শরীয়াহ এবং তরীকা সম্পর্কে শিক্ষা দিতে থাকেন বিশেষ করে তাঁর পিতার দিকগুলো। নয় বছর ধরে তিনি সূফীবাদ শিক্ষা গ্রহণ করেন বুরহান উদ্দিন এর শিষ্য হিসাবে যতদিন না তিনি মারা যান ১২৪০ বা ১২৪১ সালে। এরপর রুমির জনজীবন শুরু হয়ঃ তিনি একজন ইসলামী ফকিহ্‌ বা আইনজ্ঞ হন, ফতওয়া প্রকাশ করেন এবং কোনিয়ার মসজিদে নৈতিকতা বক্তৃতা দিতে থাকেন। তিনি মাদ্রাসাতে একজন মৌলভি হিসাবে কাজ করেন এবং তাঁর অনুগামীদের শিক্ষা দেন। 
এই সময়কালে রুমি দামেস্ক ভ্রমণ করেন এবং বলা হয়ে থাকে তিনি সেখানে চার বছর অতিবাহিত করেন। 
দরবেশ শামস তাবরিজি এর সাথে সাক্ষাৎ হয় ১৫ নবেম্ভর ১২৪৪ সালে যেটি তাঁর জীবন সম্পূর্ণরুপে বদলে দেয়। একজন সুপ্রতিষ্ঠিত শিক্ষক এবং আইনজ্ঞ থেকে রুমি একজন সাধুতে রূপান্তরিত হন। 
শামস মধ্যপ্রাচ্যের সর্বত্র ভ্রমণ করে খুঁজছেন এবং বলছেন “কে আমার সঙ্গ সহ্য করিবে”। একটি কন্ঠ তাঁকে বলিল, “বিনিময়ে তুমি কি দিবে?” শামস উত্তর দিলেন, “আমার শির!!” কন্ঠটি আবার বলল, “তাহলে তুমি যাকে খুঁজছ সে কোনিয়ার জালাল উদ্দিন”। ১২৪৮ সালের ৫ ডিসেম্বর রাতে রুমি এবং শামস কথা বলছিলেন, এমন সময় কেউ শামসকে পিছনের দরজায় ডাকে। তিনি বের হয়ে যান এবং এরপর আর কোথাও কখনো দেখা যায়নি। গুজব শোনা যায় যে রুমির পুত্র আলাউদ্দিন এর মৌনসম্মতিতে শামসকে হত্যা করা হয়, যদি তাই হয় তাহলে শামস এই রহস্যময় বন্ধুত্তের জন্য তাঁর মাথা দিয়েছেন।
রে মিলান্ড
মিলান্ড ১৯০৭ সালের ৩রা জানুয়ারি ওয়েল্‌সের নিথ শহরে জন্মগ্রহণ করেন। তার পিতা অ্যালফ্রেড জোন্স একজন স্টিল মিলের সুপারিন্টেন্ডেন্ট ছিলেন এবং তার মাতা এলিজাবেথ অ্যানি ট্রাসকট। কিশোর বয়সে মিলান্ড নিজ বাড়িতেই শিক্ষা গ্রহণ করেন এবং পরে কার্ডিফের কিংস কলেজ স্কুলে পড়াশোনা করেন। ২১ বছর বয়সে বাড়ি ছাড়ার পূর্বে তিনি তার চাচার ঘোড়ার প্রজনন খামারে কাজ করতেন।
অ্যালবাস ডাম্বলডোর
অ্যালবাস পার্সিভ্যাল উলফ্রিক ব্রায়ান ডাম্বলডোর (ইংরেজিতে Albus Percival Wulfrick Brian Dumbledore) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র তথা অন্যতম মুখ্যচরিত্র। সিরিজের অধিকাংশ সময়ে তাঁর উপস্থিতি হগওয়ার্টস স্কুল অফ উইচক্র্যাফট অ্যান্ড উইজাড্রির হেডমাস্টার হিসেবে। ডাম্বলডোর চরিত্রটি রোলিং এর এক অনন্য সৃষ্টি ৷ ডাম্বলডোর-সংক্রান্ত একটি প্রাক-কাহিনি থেকে জানা যায়, তিনি ছিলেন "অর্ডার অফ দ্য ফিনিক্স" নামক সংগঠনটির প্রতিষ্ঠাতা ও নেতা। এই সংগঠনটি সিরিজের মুখ্য খলচরিত্র লর্ড ভল্ডেমর্টের বিরুদ্ধে সংগ্রামের জন্য গঠিত হয়।
স্যামুয়েল এল লুইস
লুইস জন্ম গ্রহণ করেন ইহুদী পরিবারে (Jewish)। তার পিতা জ্যাকব লুইস ছিলেন লিভি ষ্ট্রাচ জিন্সে ম্যানুফ্যাকচারিং কোম্পানীর সহ সভাপতি। মা হ্যারিয়্যাট রোজেলা ছিলেন আন্তর্জাতিক ব্যাংকার লিনোরি রোটশিল্ডের মেয়ে। পিতামাতার আগ্রহের ক্ষেত্র ব্যবসা ছেড়ে তিনি ধর্ম ও আধ্যাত্মিক চর্চাতেই নিমগ্ন থাকতেন।
জেইক ইলেনহল
ইলেনহল ক্যালিফোর্নিয়ার লস এঞ্জেলেসে জন্মগ্রহণ করেন। তাঁর পিতা স্টিফেন ইলেনহল হলেন একজন পরিচালক এবং তাঁর মা নাওমি ফোনার হলেন একজন প্রযোজক এবং চিত্রনাট্যকার। তাঁর বড় বোন অভিনেত্রী ম্যাগি ইলেনহল তাঁর সাথে ডনি ডার্কো চলচিত্রে একসাথে অভিনয় করেছিলেন। ইলেনহলের বাবা হলেন সুইডিশ এবং ইংরেজ বংশোদ্ভুত এবং জেইকের মার জন্ম নিউ ইয়র্ক শহরে এক ইহুদি পরিবারে এবং তাঁরা ছিলেন রাশিয়ান এবং পলিশ (পোল্যান্ডের অধিবাসী) বংশোদ্ভুত। জেক এক বিবৃতিতে বলেছিলেন যে, তিনি নিজেকে ইহুদি হিসেবেই বিবেচনা করেন। ইলেনহল তাঁর ১৩তম জন্মদিনে বার মিট্‌জভাহ্‌ (শৈশব থেকে যৌবনকালে পদার্পনের সময় অনুষ্ঠিত এক ধরনের ইহুদীয় ধর্মীয় অনুষ্ঠান) সম্পন্ন করেন। ইলেনহলের মা-বাবা এক বিবৃতিতে বলেছিলেন, কৈশোরে গ্রীষ্মের অবসরকালীন সময়ে ইলেনহল লাইফগার্ড এবং রেস্তোরাঁতেও কাজ করেছিলেন।
অ্যালবাস ডাম্বলডোর
"হ্যারি পটার অ্যান্ড দ্য ডেথলি হ্যালোস" এ রাউলিং ডাম্বলডোরের পূর্ববর্তী জীবন ও মৃত্যুর রহস্য প্রকাশ করেন। এই বইয়ের মাধ্যমে জানা যায় যে, অ্যালবাসের বাবা মা ছিলেন পার্সিভাল ও কেন্ড্রা ডাম্বলডোর। অ্যারিয়ানা ও অ্যাবেরফোর্থ নামে তার দুই ভাইবোনও ছিল। অ্যারিয়ানা যখন ছয় বছর বয়স ছিল, তখন কয়েকজন মাগল ছেলে তাকে আক্রমণ করে। এর ফলশ্রুতিতে, সে মানসিকভাবে অবসাদগ্রস্থ হয়ে পড়ে এবং তার জাদুক্ষমতা তার নিয়ন্ত্রণের বাইরে চলে যায়। পার্সিভাল মগল ছেলেগুলোর উপর প্রতিশোধ নিতে গিয়ে গ্রেফতার হয় এবং আজকাবানে মারা যায়। এরপর ডাম্বলডোর পরিবার গড্রিক্স হলোতে চলে আসে। সেখানে, অ্যারিয়ানার নিয়ন্ত্রণহীন জাদুর বিস্ফোরণে একটি দূর্ঘটনা ঘটে, এতে কেন্ড্রা মারা যায়। ফলে, অ্যালবাস হয়ে যান পরিবারের কর্তা এবং তার ভাইবোনদের দেখাশোনার দায়িত্বও তার উপর বর্তায়।
জ্যাক ফিঙ্গলটন
সিডনির উত্তরাঞ্চলীয় ওয়াভার্লি এলাকায় জন্মগ্রহণকারী ফিঙ্গলটন জেমস ও বেলিন্ডা মে ওয়েব দম্পতির ছয় সন্তানের মধ্যে তৃতীয় ছিলেন। বাবা জেমস ট্রাম চালক ও ইউনিয়ন সংগঠক ছিলেন। পরবর্তীকালে ফিঙ্গলটনের ৫ বছর বয়স থাকাকালীন বাবা জেমস মধ্য বামপন্থী দল অস্ট্রেলিয়ান লেবার পার্টির পক্ষে নিউ সাউথ ওয়েলসের রাজ্য সংসদের সদস্য মনোনীত হন। এরফলে পরিবারটি বড় ধরনের গৃহে স্থানান্তরিত হয়। সেখানেই ফিঙ্গলটন স্ট্রিট ক্রিকেটে খেলা শিখতে থাকেন। রোমান ক্যাথলিক সেন্ট ফ্রান্সিসেস স্কুলে ভর্তি হন ফিঙ্গলটন। এ পরিবারটি আইরিশ ক্যাথলিক বংশোদ্ভূত ছিল। ফিঙ্গলটনের পৈতৃক সম্পর্কীয় দাদা ১৮৭০-এর দশকে অস্ট্রেলিয়ায় অভিবাসিত হন।
জে কে রাউলিং
হ্যারি পটার সিরিজের গল্প লেখার পর সারা বিশ্বজুড়েই জনপ্রিয় হয়ে ওঠেন রাউলিং। মাঝেমধ্যে ছদ্মনামেও লেখেন তিনি। ‘রবার্ট গালব্রেইথ’ ছদ্মনামে তিনি ‘কুকোস কলিং’ নামের একটি বই লেখেন ২০১৩ সালে। তার এই বইটি যখন প্রকাশিত হয় তখন খুব বেশি কপি বিক্রি হয় নি। কিছুদিনের মধ্যে প্রকাশ পেয়ে যায় যে, এই বইটি রাউলিং এর লেখা। ব্যাস রাতারাতি কয়েক শত থেকে ১.৫ মিলিয়ন কপি বিক্রি হয় একই বই। বুঝতেই পারছেন জে.কে. রাউলিং মানেই বইয়ের ব্র‌্যান্ড।
রোয়ান ব্লানচার্ড
ব্লানচার্ডের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এলিজাবেথ এবং মার্ক ব্লানচার্ড-বুলবল দম্পতির পরিবারে, যারা মূলত পেশায় যোগব্যায়াম প্রশিক্ষক। তার দাদা মধ্যপ্রাচ্য থেকে আগত একজন অধিবাসী ছিলেন, বিশেষ করে যিনি আরমেনীয় বংশধর ছিলেন, এবং তার তার দাদী ইংরেজ, ড্যানিশ, এবং সুইডিশদের বংশধর ছিলেন। তার নাম, মার্কিন লেখিকা এনি রাইস এর উপন্যাস "দ্য হুইচিং হাওয়ার"-এর একটি চরিত্রের নাম অনুযায়ী রাখা হয়েছে। রোয়ানের দুজন কনিষ্ঠ সহোদর রয়েছে, তারা হলেন কার্মেন এবং শন।
ব্লানচার্ড মাত্র পাচঁ বছর বয়সে অভিনয় করা শুরু করেন। ২০১০ সালে, রোয়ান রোমান্টিক এবং হাস্যরস দৃশ্যকাব্যের মার্কিন চলচ্চিত্র "দ্য ব্যাক-আপ প্লান" এ মোনা নামক চরিত্রের কন্যা হিসেবে অভিনয় করেন, এছাড়াও মার্কিন শিশুতোষ চ্যানেল ডিজনি জুনিওর এর ডিজনি জুনিওর নিজেস্ব ধারাবাহিক "ড্যান্স-এ্য-লট রোবট"-এ চেটলিন নামক মূল ভূমিকায় অভিনয় করেন। ২০১১ সালে, তিনি মার্কিন গুপ্তচরের অভিযান ভিত্তিক চলচ্চিত্র ""-রেবেকা উইসন, এবং হাস্যরস চলচ্চিত্র "লিটল ইন কমন"-এ রিকুয়েল প্যাচিকো ভূমিকায় অভিনয় করেন। ২০১৩ সালের জানুয়ারী মাসের শেষ দিকে, ব্লানচার্ড মার্কিন শিশুতোষ টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক গার্ল মিটস ওয়াল্ড-এ "রাইলি ম্যাথিউস"  ভূমিকায় অভিনয় শুরু করেন। এছাড়াও তিনি ধারাবাহিকটির শিরোনামিক গানটি তার সাথে অভিনয় করা ধারাবাহিকটির পার্শ অভিনেত্রী এবং জনপ্রিয় মার্কিন গায়িকা সাবরিনা কার্পেন্টার-এর সাথে গেয়েছিলেন। এই দুইটি নামমাত্র চরিত্র হল পূর্বে প্রচারিত মার্কিন হাস্যরস ধারাবাহিক "বয় মিটস ওয়াল্ড" এর দুটি চরিত্র করি এবং তোপাঙ্গার কন্যা। তিনি ডিজনি চ্যানেল দ্বারা সৃষ্ট গানের দল ডিজনি চ্যানেল সার্কেল অব স্টারস এর সক্রিয় একজন সদস্য। In
জেমি ফক্স
এরিক মার্লোন বিশপ ১৯৬৭ সালের ১৩ ডিসেম্বর টেক্সাসের টেরেলে জন্মগ্রহণ করেন। তার পিতা ডেরেল বিশপ। ইসলাম ধর্মে ধর্মান্তরিত হওয়ার পর ডেরেল তার নাম পরিবর্তন করে শহিদ আবদুল্লা রাখেন। তার পিতা স্টকব্রোকার হিসেবে কাজ করতেন। তার মাতা লুই অ্যানেট টেলি ডিক্সন। ফক্সের জন্মের কিছু দিন পর এস্থার মারি (নেলসন) ও মার্ক টেলি তাকে দত্তক নেয়। মারি একজন গৃহকর্মী ও নার্সারিতে কাজ করতেন, এবং টেলি একটি উদ্যানে কাজ করতেন। তার জন্মদানকারী পিতামাতার সাথে তার খুবই কম যোগাযোগ হত। ফক্স টেরেলের একটি কৃষ্ণাঙ্গ অধ্যুষিত কোয়ার্টারে বেড়ে ওঠেন, সেখানে তখন বর্ণবাদের ভিত্তিতে পৃথক সম্প্রদায়ের বসবাস ছিল। ফক্স প্রায়ই তার সফলতার পিছনে তার দাদীর অবদানের কথা স্বীকার করে থাকেন।
রাফ রিচার্ডসন
রিচার্ডসন ১৯০২ সালের ১৯ ডিসেম্বর গ্লোচেস্টারশায়ারের চেল্টেনহামে জন্মগ্রহণ করেন। তার পিতা আর্থার রিচার্ডসন এবং মাতা লিডিয়া'র (জন্মনাম রাসেল) তিন সন্তানের মধ্যে সর্বকনিষ্ঠ ছিলেন। তার পিতামাতা প্যারিসে চিত্রশিল্পী উইলিয়াম আদোলফ বোগুয়েরোর নিকট পড়াকালীন পরিচিত হন। আর্থার ১৮৯৩ সাল থেকে চেল্টেনহাম লেডিজ কলেজে কর্মরত ছিলেন।
১৯০৭ সালে তার পিতামাতা আলাদা হয়ে যান, কিন্তু কোন বিবাহ বিচ্ছেদ বা আনুষ্ঠানিকভাবে পৃথক হন নি। রিচার্ডসনের দুই বড় ভাই ক্রিস্টোফার ও অ্যামব্রোস তার পিতার সাথেই ছিলেন এবং তার মা লিডিয়া তাকে নিয়ে চলে যান। এই দম্পতির আলাদা হওয়ার প্রকাশ্য কারণ ছিল আর্থারের অধ্যয়নের জন্য লিডিয়ার ওয়ালপেপার পছন্দ। জন মিলারের জীবনী বই অনুসারে মূল কারণ যাই হোক না কেন তা জানা যায় নি। আরেকজন জীবনীকার গ্যারি ওকনর ধারণা করেন যে আর্থার রিচার্ডসন সম্ভবত বিবাহ বহির্ভূত সম্পর্কে জড়িয়ে ছিলেন।
রাজ কাপুর
তৎকালীন ব্রিটিশ ভারতের পেশাওয়ারের কিস্সা খাওয়ানি বাজারের কাছে ঢাক্কি মুনাওয়ার শাহ এলাকায় রাজ কাপুর জন্মগ্রহণ করেন যা বর্তমান পাকিস্তানের পাখতুনখোয়া। পাঞ্জাবী হিন্দু পরিবারের সন্তান রাজ কাপুরের বাবা ছিলেন পৃথ্বীরাজ কাপুর ও মায়ের নাম ছিল রামস্বামী দেবী কাপুর। পরিবারের ছয় সন্তানের মধ্যে তিনি জ্যেষ্ঠ ছিলেন। বিখ্যাত কাপুর পরিবারের সদস্য দেওয়ান বশেশ্বরনাথ কাপুর ও দেওয়ান কেশবমল কাপুর যথাক্রমে তাঁর দাদা ও প্রপিতামহ হন। শশী কাপুর ও প্রয়াত শাম্মী কাপুর - এ ভ্রাতৃদ্বয়ও অভিনয়কর্মের সাথ জড়িয়ে ফেলেন। উর্মিলা সিয়াল নামে তাঁর এক বোন ছিল। শৈশবেই অন্য দুইজন মারা যায়। পরবর্তীতে তাঁর পরিবার ভারতে বসবাসের লক্ষ্যে ও শিক্ষালাভের উদ্দেশ্যে পেশাওয়ার ছেড়ে চলে আসেন। ১৯৩০-এর দশকে দেরাদুনের কর্নেল ব্রাউন কেমব্রিজ স্কুলে ও পরবর্তীতে সেন্ট জেভিয়ার্স কলেজিয়েট স্কুলে ভর্তি হন।
ডেনিস রিচি
ব্রনস্সভিল, নিউইয়র্কে রিচির জন্ম। তার পিতা, এলিস্টেয়ার ই. রিচি বেল ল্যাবের একজন বিজ্ঞানী এবং সুইচিং সার্কিট তত্ত্বের বই "The Design of Switching Circuits"-এর সহ লেখক। হার্ভার্ড বিশ্ববিদ্যালয় থেকে পদার্থবিজ্ঞান ও ফলিত গণিতে তিনি স্নাতক ডিগ্রী লাভ করেন এবং এরপর ১৯৬৭ সালে তিনি বেল ল্যাবে যোগ দেন। ১৯৬৮ সালে একই বিশ্ববিদ্যালয় থেকে প্যট্রিক সি ফিশারের তত্ত্বাবধায়নে পিএইচডি ডিগ্রী লাভ করেন।
রায়ান গসলিং
গসলিং ১৯৮০ সালের ১২ নভেম্বর অন্টারিওর লন্ডনে জন্মগ্রহণ করেন। তার পিতা থমাস রে গসলিং একজন একটি কাগজ কলের বিক্রয়কর্মী, এবং মাতা ডোনা একজন অফিস সহকারী। তার পিতা ইংরেজ, স্কটিশ এবং ফরাসি-কানাডীয় বংশোদ্ভূত। গসলিংয়ের পিতামাতা ছিল মোর্মন গোত্রীয়, এবং গসলিং বলেন যে ধর্ম তাদের জীবনের প্রতি ক্ষেত্রে প্রভাব বিস্তার করেছে। কিন্তু গসলিং বলেন তিনি তাদের এই মোর্মনবাদ বিষয়টি ঠিক বুঝে ওঠতে পারেন নি। কারণ তার পিতার চাকরির সুবাদে তারা এক স্থানে থিতু হতে পারে নি। এবং গসলিং কর্নওয়াল, অন্টারিও, ও বার্লিংটন, অন্টারিওতে বসবাস করেন। তার ১৩ বছর বয়সে তার পিতামাতার বিচ্ছেদ হয়ে যায়, তিনি ও তার বড় বোন ম্যান্ডি তার মায়ের সাথে থাকতেন। তার এই অভিজ্ঞতাকে তিনি "মেয়েদের মত ভাবা" নামে উল্লেখ করেন।
জন এলিয়ট ড্রিঙ্কওয়াটার বিটন
ইংল্যেন্ড এর ইলিং শহরে বিটন এর জন্ম।তার পিতা ছিলেন স্বনামধন্য জন ড্রিঙ্কওয়াটার বিটন,যিনি "History of the Siege of Gibraltar" বইটি লিখে বিখ্যাত হয়েছিলেন।ছোটবেলা থেকেই জুনিয়র বিটন মেধাবী ছাত্র ছিলেন।তিনি প্রথমে ওয়েস্টমিনিস্টার স্কুল থেকে পড়াশুনা করেন।পরবর্তীতে তিনি ক্যামব্রিজ বিশ্ববিদ্যালয় এর ট্রিনিটি কলেজ থেকে কৃতিত্বের সাথে পড়া শেষ করেন।এর কিছুদিন পরেই তিনি বার এসোসিয়েশন এ যোগ দেন এবং কিছুদিনের মধ্যে নিজ যোগ্যতাবলে পার্লামেন্ট এর সদস্যও হয়ে যান।মাতৃভাষা ইংরেজি ছাড়াও তিনি গ্রিক,ল্যাটিন,জার্মান,ফ্রেঞ্চ,ইতালীয় ভাষাতেও সাবলীল ছিলেন।এছাড়া কবি হিসেবেও তার বেশ সুনাম ছিল।১৯৪৮ সালে ব্রিটিশ সরকার তাঁকে ভারতে পাঠায় গভর্নর জেনারেল'স কাউন্সিল এর ল মেম্বার হিসেবে।
হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
রিকি পন্টিং
তাসমানিয়ার লন্সেসটোনে জন্মগ্রহণকারী রিকি পন্টিং গ্রেইম ও লরেইন পন্টিং দম্পতির চার সন্তানের মধ্যে সকলের বড়। বাবা গ্রেইম ছিলেন একজন ভালমানের ক্লাব ক্রিকেটার। তিনি অস্ট্রেলিয়ান রুলস ফুটবলে খেলেছেন। মা লরেইন ছিলেন রাজ্যের ভিগোরো চ্যাম্পিয়ন। তার কাকা গ্রেগ ক্যাম্পবেল ১৯৮৯ থেকে ১৯৯০ সাল পর্যন্ত অস্ট্রেলিয়া দলের হয়ে টেস্ট ক্রিকেট খেলেছেন। প্রথমদিকে পন্টিংয়ের পিতা-মাতা তাসমানিয়ার প্রসপেক্ট এলাকার দূরে সিটি সেন্টারের দক্ষিণাংশে বসবাস করতেন। তারপর তারা শ্রমজীবিদের এলাকা হিসেবে পরিচিত দূরে সেন্ট্রাল লন্সেসটনের উত্তরাংশে নিউনহ্যাম এলাকায় স্থানান্তরিত হন।
কেট উইন্সলেট
উইন্সলেটের জন্ম যুক্তরাজ্যের, বার্কশায়ারের রিডিং-এ। তাঁর মা স্যালি অ্যান (জন্মসূত্রে ব্রিজেস) ছিলেন পানশালার একজন পরিবেশনকারিনী এবং বাবা রজার জন উইন্সলেট ছিলেন একজন সুইমিং পুল ঠিকাদার। তাঁর বাবা-মা দুজনই ছিলেন “খুচরো অভিনেতা”, এছাড়াও উইন্সলেট যেমনটি বলেন, “শিক্ষাদীক্ষার সুযোগসুবিধা খুব একটা পাওয়া যায় নি” এবং তাঁদের অবস্থা ছিলো অনেকটা “দিন আনি দিন খাই”-এর মতো। উইন্সলেটের নানা-নানী, লিন্ডা (জন্মসূত্রে প্লাম্ব) ও আর্চিবাল্ড অলিভার ব্রিজেস, রিডিং রির্পেটরি থিয়েটার নামে একটি নাট্যদল প্রতিষ্ঠা করেছিলেন এবং এটা তাঁরাই চালাতেন। তাঁর মামা রবার্ট ব্রিজেসকে ওয়েস্ট এন্ড-এর প্রযোজিত "অলিভার!" নাটকে দেখা গিয়েছিলো। এবং তাঁর দুই বোন, বেথ উইন্সলেট ও অ্যানা উইন্সলেট - উভয়েই অভিনয়শিল্পী।
হ্যারি পটার
যদিও রাউলিং এর মতে "হ্যারি পটার" লেখার সময় কোন নির্দিষ্ট বয়সের পাঠকের কথা তার মাথায় ছিল না, প্রকাশকেরা প্রথমে বইটিকে ১১ বছর বয়সী পাঠকের উপযোগী হিসেবে ধরে নেন। বইটি প্রকাশের কালে অন্যান্য লেখিকাদের মত জোয়ানে রাউলিং কে প্রকাশকরা আরো লিঙ্গ-নিরপেক্ষ কোন ছদ্মনাম ব্যবহার করতে বলেন যাতে এই বয়সী ছেলেরা আকৃষ্ট হয় কারণ ছেলেরা সাধারণত নারী লেখকদের বই কিনতে আগ্রহী হয় না। তিনি তার জে. কে. রাউলিং নামটি নির্বাচন করেন (জোয়ান ক্যাথলীন রাউলিং)। ক্যাথলিন তার দাদী/নানীর নাম।
রেফ ফাইঞ্জ
ফাইঞ্জ ১৯৬২ সালের ২২শে ডিসেম্বর ইংল্যান্ডের সাফোকের ইপ্সউইচে জন্মগ্রহণ করেন। তার পিতা মার্ক ফাইঞ্জ (১৯৩৩-২০০৪) ছিলেন একজন কৃষক ও আলোকচিত্রী এবং মাতা জেনিফার ল্যাশ (১৯৩৮-১৯৯৩) ছিলেন একজন লেখিকা। তিনি ইংরেজ, আইরিশ ও স্কটিশ বংশোদ্ভূত। তার বংশনাম ফাইঞ্জ এসেছে ফরাসি গ্রাম পাস-দ্য-কালাই থেকে। তার পিতামহ স্যার মরিস ফাইঞ্জ (১৯০৭-১৯৯৪) ছিলেন একজন শিল্পপতি এবং তার মাতামহ হেনরি আলিয়ন ল্যাশ ছিলেন ব্রিটিশ ব্রিগেডিয়ার।
ডগলাস ফেয়ারব্যাঙ্কস
ডগলাস এল্টন থমাস উলম্যান ১৮৮৩ সালের ২৩শে মে ডেনভারের কলোরাডোতে জন্মগ্রহণ করেন। তার পিতা হেজেকিয়াহ চার্লস উলম্যান (১৫ই সেপ্টেম্বর, ১৮৩৩ - ২৩শে ফেব্রুয়ারি, ১৯১৫) এবং তার মাতা এলা অ্যাডিলেড (জন্মনাম: মার্শ, জন্ম ১৮৪৭)। তার এক ভাই ছিল, নাম রবার্ট পেইন উলম্যান (১৩ই মার্চ, ১৮৮২ - ২২শে ফেব্রুয়ারি, ১৯৪৮) এবং দুইজন সৎভাই ছিল, জন ফেয়ারব্যাঙ্কস জুনিয়র (জন্ম ১৮৭৩) এবং নরিস উইলকক্স (২০শে ফেব্রুয়ারি, ১৮৭৬ - ২১শে অক্টোবর, ১৯৪৬)। তার পিতা হেজেকিয়াহ পেনসিলভানিয়ার বেরিসবার্গে জন্মগ্রহণ করেন, কিন্তু উইলিয়ামস্পোর্টে বেড়ে ওঠেন। তিনি একটি ইহুদি পরিবারের ছয় পুত্র ও চার কন্যার মধ্যে চতুর্থ সন্তান ছিলেন। হেজেকিয়াহের পিতামাতা লাজারুস উলম্যান ও লিডিয়া আব্রাহাম ১৮৩০ সালে জার্মানির বাডেন থেকে মার্কিন যুক্তরাষ্ট্রে আসেন।
জেমস ব্লান্ট
জেমস ব্লান্ট ইংল্যান্ডের উইল্টশায়ারের একটি সেনা হাসপাতালে জন্মগ্রহণ করেন। তিনি তাঁর বাবা-মায়ের প্রথম সন্তান। তাঁর মায়ের নাম জেন এ. এফ. এবং বাবার নাম চার্লস ব্লাউন্ট। জেমস তাঁর শৈশবকালের অধিকাংশ সময় ইংল্যান্ড, সাইপ্রাস এবং জার্মানিতে কাটিয়েছেন। তাঁর বাবা ছিলেন ব্রিটিশ সেনাবাহিনীর একজন কর্নেল ও মিলিটারি হেলিকপ্টার পাইলট।